title: Id-Deċiżjoni tal-Kunsill tat-12 ta’ Lulju 2002 li tadotta r-regoli ta’ proċedura tal-Kumitat tal-Fond Ewropew għall-Iżvilupp

text:
Avviż Legali Importanti

|

32002D0647

Official Journal L 212 , 08/08/2002 P. 0008 - 0012

		Id-Deċiżjoni tal-Kunsilltat-12 ta’ Lulju 2002li tadotta r-regoli ta’ proċedura tal-Kumitat tal-Fond Ewropew għall-Iżvilupp(2002/647/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim ta’ Sħubija bejn il-membri tal-Grupp ta’ l-Istati ta’ l-Afrika, il-Karibew u l-Paċifiku, minn naħa l-waħda, u l-Komunità Ewropea u l-Istati Membri tagħha, minn naħa l-oħra, iffirmat fil-Cotonou fit-23 ta’ Ġunju 2000 [1],Wara li kkunsidra l-Ftehim Intern bejn ir-Rappreżentanti tal-Gvernijiet ta’ l-Istati Membri, li ltaqaw fil-Kunsill, fuq il-Finanzjament u l-Amministrazzjoni ta’ l-Għajnuna mill-Komunità taħt il-Protokoll Finanzjarju tal-Ftehim ta’ Sħubija bejn l-Istati ta’ l-Afrika, tal-Karibew u tal-Paċifiku u l-Komunità Ewropea u l-Istati Membri tagħha ffirmat fil-Cotonou (Benin) fit-23 ta’ Ġunju 2000 u l-allokazzjoni ta’ l-assistenza finanzjarja għall-Pajjiżi u Territorji Barranin li għalihom tapplika Parti Erbgħa tat-Trattat KE [2], iffirmat fi Brussel fit-18 ta’ Settembru 2000, u partikolarment l-Artikolu 21(2) tiegħu,Wara li kkunsidra d-Deċiżjoni tal-Kunsill 2001/822/KE tas-27 ta’ Novembru 2001 fuq l-assoċjazzjoni tal-pajjiżi u territorji barranin mal-Komunità Ewropea [3] ("Deċiżjoni ta’ l-Assoċjazzjoni Barranija"),Wara li kkunsidra il-proposta tal-Kummissjoni,IDDEĊIEDA DAN LI ĠEJ:Artikolu 1Ir-regoli tal-proċedura tal-Kumitat tal-Fond Ewropew għall-Iżvilupp, kif stabbilit fl-Anness, huma addottati hawnhekk.Artikolu 2Sad-dħul fis-seħħ tal-Ftehim Intern ir-regoli tal-proċedura tal-Kumitat tal-Fond Ewropew għall-Iżvilupp għandhom japplikaw biss għall-bżonnijiet ta’ l-ipprogrammar stabbiliti fil-punti 1 u 2 ta’ l-Artikolu 1 tad-Deċiżjoni Nru 2000/770/KE tar-Rapprezentanti tal-Gvernijiet ta’ l-Istati Membri, li ltaqaw fil-Kunsill, tat-3 ta’ Ottubru 2000 [4], u, fir-rigward ta’ l-OCT, fl-Artikolu 20 tad-Deċiżjoni Nru 2001/822/KE.Artikolu 3Din id-Deċiżjoni għandha tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fit-12 ta’ Lulju 2002.F’isem il-KunsillIl-PresidentT. Pedersen[1] ĠU L 317, 15.12.2000, p. 3.[2] ĠU L 317, 15.12.2000, p. 355.[3] ĠU L 314, 30.11.2001, p. 1.[4] ĠU L 317, 15.12.2000, p. 354.--------------------------------------------------L-ANNESSREGOLI TAL-PROĊEDURA TAL-KUMITAT TAL-FOND EWROPEW GĦALL-IŻVILUPPArtikolu 1KomposizzjoniIl-Kumitat tal-Fond Ewropew għall-Iżvilupp, hawnhekk iżjed il quddiem msejjaħ il-"Kumitat", għandu jinkludi id-delegazzjonijiet ta’ l-Istati Membri, hawnhekk iżjed il quddiem msejħa "delegazzjonijiet", u għandu jiġi ppresiedut minn rappreżentant tal-Kummissjoni.Ir-rappreżentant tal-Bank Ewropew ta’ l-Investiment għandu jieħu parti fil-proċeduri tal-Kumitat.Ir-rappreżentant tas-Segretarjat Ġenerali tal-Kunsill għandu jattendi il-laqgħat bħala osservatur.Artikolu 2Ir-Referenza għall-Kumitat1. Ir-referenza għandha tiġi magħmula għall-Kumitat fil-każijiet u skond il-proċeduri stabbiliti fil-Ftehim Intern bejn ir-Rappreżentanti tal-Gvernijiet ta’ l-Istati Membri, li ltaqaw fil-Kunsill, fuq il-Finanzjament u l-Amministrazzjoni ta’ l-Għajnuna mill-Komunità taħt il-Protokoll Finanzjarju tal-Ftehim ta’ Sħubija bejn l-Istati ta’ l-Afrika, tal-Karibew u tal-Paċifiku u l-Komunità Ewropea u l-Istati Membri tagħha ffirmat fil-Cotonou (Benin) fit-23 ta’ Ġunju 2000 u l-allokazzjoni ta’ l-assistenza finanzjarja għall-Pajjiżi u Territorji Barranin li għalihom tapplika Parti Erbgħa tat-Trattat KE [1], iffirmat fi Brussel fit-18 ta’ Settembru 2000 (hawnhekk iżjed ‘il quddiem msejjaħ "il-Ftehim Intern") u, fejn xieraq, fid-Deċiżjoni tal-Kunsill 2001/822/KE tas-27 ta’ Novembru 2001 fuq l-assoċjazzjoni tal-pajjiżi u territorji barranin fil-Komunità Ewropea ("Deċiżjoni ta’ l-Assoċjazzjoni Barranija") [2]. Fir-rigward tar-responsabbiltajiet mogħtija lilu bid-Deċiżjoni, il-Kumitat għandu jiġi msejjaħ bħala il-"Kumitat EDF-OCT".2. Flimkien mal-każijiet ta’ referenza previsti fil-paragrafu 1:(a) f’kull laqgħa l-Kummissjoni għanda tressaq lill-Kumitat il-lista tad-deċiżjonijiet meħuda fil-perjodu preċedenti fuq il-bażi ta’ l-Artikolu 24(2)(b), l-Artikolu 24(3), l-Artikolu 24(4) u l-ewwel inċiż ta’ l-Artikolu 25(3) tal-Ftehim Intern;(b) il-Kumitat għandu jiġi nfurmat malajr kemm jista’ jkun b’dewmien jew diffikultajiet fl-implimentazzjoni tal-proġetti jew tal-programmi ta’ azzjoni li jistgħu jirriżultaw f’impenni addizzjonali jew bidliet sostantivi sinifikattivi li x’aktarx jinvolvu referenza obbligatorja taħt id-dispożizzjonijiet tal-Ftehim Intern.Artikolu 3Il-mod kif tissejjaħ il-laqgħa1. Il-Kumitat għandu jiġi msejjaħ mill-President tiegħu, li jkun qed jaġixxi fuq l-inizzjattiva tiegħu/tagħha jew fuq it-talba ta’ Stat Membru.2. Laqgħat konġunti tal-Kumitat ma’ kumitati oħra jistgħu jiġu msejħa biex jiġu diskussi kwistjonijiet ta’ interess komuni li jaqgħu taħt il-kompetenzi rispettivi tagħhom.Artikolu 4L-Aġenda1. Il-President għandu jagħmel abbozz ta’ aġenda u jagħtiha lill-Kumitat.2. L-aġenda għandha tagħmel distinzjoni bejn:- il-miżuri proposti li fuqhom il-Kumitat huwa mitlub biex jagħti opinjoni fit-termini tal-Ftehim Intern,- kwistjonijiet oħra mpoġġija quddiem il-Kumitat fit-termini tal-Ftehim Intern.3. Kull delegazzjoni tista’ titlob l-inklużjoni ta’ xi punt fuq l-aġenda tal-laqgħat tal-Kumitat. L-informazzjoni relevanti fuq dawn il-punti tista’ tingħata bil-fomm.4. L-aġenda għandha tinkludi l-approvazzjoni tal-minuti tal-laqgħa preċedenti.Artikolu 5Id-Dokumentazzjoni għandha tintbat lill-membri tal-Kumitat1. Il-President għandu jibgħat l-invit għal-laqgħa, l-abbozz ta’ l-aġenda u l-miżuri proposti li fuqhom hemm bżonn l-opinjoni tal-Kumitat u kull dokument ieħor li jservi ta’ gwida lill-membri tal-Kumitat permezz tas-segretarjat fil-lingwi uffiċjali tal-Komunità, bħala regola ġenerali mhux aktar tard mill-15-il jum utli qabel id-data tal-laqgħa.2. F’każijiet urġenti, u fejn il-miżuri li għandhom jiġu addottati għandhom jiġu applikati immedjatament, il-President jista’, fuq it-talba ta’ membru tal-Kumitat jew fuq l-inizjattiva tiegħu/tagħha, iqassar il-perjodu stabbilit fil-paragrafu 1 għal sitt ijiem utli qabel id-data tal-laqgħa.3. B’mod ta’ eċċezzjoni, f’każijiet sostanzjati kif xiereq ta’ urġenza estrema (eż. ċirkustanzi serji ekonomiċi, soċjali u politiċi, diżastri naturali sofferti mill-pajjiż li qed jirċievi jew ċirkustanzi oħra li joħolqu bżonn ta’ reazzjoni ferm rapida), il-President jista’ jinjora l-perjodi stabbiliti f’paragrafi 1 u 2.4. Fill-każ ta’ proposti li għandhom jiġu mgħotija lill-Kumitat bi proċedura orali skond il-Ftehim Intern, id-delegazzjonijiet għandhom jinnotifikaw is-segretarjat tal-Kumitat bil-miktub minn ta’ l-inqas tlett ijiem utli qabel id-data tal-laqgħa b’:- dawk il-punti li għalihom fil-prinċipju jistgħu diġa’ jagħtu il-qbil tagħhom u li huma jipproponu billi jinkludu bħala punti A (bil-jew mingħajr kummenti jew talbiet għal aktar informazzjoni) fuq l-aġenda msemmija fl-Artikolu 4(1), u- dawk illi jaħsbu li għandhom bżonn jiddiskutu u jipproponu li jiddaħlu bħala punti B.Id-Delegazzjonijiet għandhom ukoll jifformulaw kwalunkwe kummenti jew talbiet għal aktar informazzjoni bil-miktub u fl-istess limitu ta’ żmien.Il-Kummissjoni għandha tipprovdi aktar informazzjoni u tirrispondi għall kull kummenti, kull fejn possibli bil-miktub u qabel il-laqgħa tal-Kumitat.Artikolu 6L-Opinjoni tal-Kumitat1. Il-Kumitat għandu jagħti l-opinjoni tiegħu fil-każijiet u skond il-proċeduri stabbiliti fil-Ftehim Intern. Fejn kwistjoni hija ppreżentata lill-Kumitat għall-opinjoni tiegħu, għandha tiġi diskussa taħt il-kondizzjonijiet u skond il-proċeduri stabbiliti rispettivament fl-Artikolu 21 u 27 tal-Ftehim Intern.2. Meta’ l-proċedura orali hija wżata, u bidla sostanzjali hija magħmula jew elementi fattwali ġodda huma miżjuda mal-miżuri abbozzati waqt il-laqgħa, il-President, fuq l-inizjattiva tiegħu/tagħa jew fuq it-talba ta’ l-Istat Membru, jista’ jippostponi il-vot fuq punt partikolari mill-aġenda sa l-aħħar tal-laqgħa jew għal-laqgħa oħra.3. Jekk, fis-sitwazzjoni deskritta fil-paragrafu 2, il-President ma jiddeċidix li jippostponi l-vot kif mitlub mid-delegazzjoni, dik id-delegazzjoni tista’ tippreżenta riżerva li għandha tkun irtirata bħala massimu fi tlett ijiem utli li jibdew jgħoddu mill-ġurnata ta’ wara l-laqgħa. L-Opinjoni tal-Kumitat għandha tiġi rreġistrata bħala definittiva fuq l-iskadenza ta’ dan il-perjodu. Il-Kummissjoni għandha tinforma l-Istati Membri bil-pożizzjoni definittiva addottata mill-Istat Membru li d-delegazzjoni tiegħu ppreżentat riżerva fil-Kumitat.Artikolu 7Ir-Rappresentazzjoni u l-kworum1. Id-delegazzjoni ta’ kull Stat Membru hija kkonsidrata bħala membru wieħed tal-Kumitat. Kull Stat Membru għandu jiddeċidi l-komposizzjoni tad-delegazzjoni tiegħu u għandu jinforma il-President b’dan.Bl-approvazzjoni tal-President, id-delegazzjonijiet jistgħu jiġu akkumpanjati minn esperti li mhumiex tal-gvern, fuq l-ispiża ta’ l-Istat Membru konċernat.2. Id-delegazzjoni ta’ l-Istat Membru tista’, jekk ikun neċessarju, tirraprżenta massimu ta’ Stat Membru ieħor. Il-President tal-Kumitat għandu jiġi mgħarraf bil-miktub mid-delegazzjoni li hija rrapreżentata.3. Il-kworum meħtieġ għad-deliberazzjonijiet tal-Kumitat biex ikunu validi huwa dak li jippermetti li l-opinjoni tal-maġġoranza tiġi maħruġa skond il-Ftehim Intern.Artikolu 8Id-dħul ta’ partijiet terzi1. Il-President jista’ jiddeċiedi li jisma’ esperti fuq punti speċifiċi, fuq it-talba ta’ membru jew fuq l-inizjattiva tiegħu/tagħha.2. Dawn l-esperti u dawk imsemmija fl-Artikolu 7(1) m’ għandhomx ikunu preżenti jew jieħdu parti meta’ l-Kumitat jgħaddi biex jieħu vot.Artikolu 9Il-proċedura bil-miktub1. Fejn il-miżuri proposti huma suġġetti għall-proċedura bil-miktub, id-delegazzjonijiet għandhom 15 il-jum utli minn meta’ l-proposti ġew mibgħuta biex jaddottaw pożizzjoni. Kull membru tal-Kumitat li ma jesprimix l-opposizzjoni jew intenzjoni tiegħu/tagħha li jastjeni qabel it-terminu perentorju stabbilit fl-ittra jiġi kkunsidrat li qabel taċitament mal-proposta.F’kazijiet ta’ urġenza jew urġenza estrema, it-termini perentorji stabbiliti fl-Artikolu 5(2) u (3) għandhom jgħoddu. Il-każ ta’ urġenza estrema għandu jkun issotanzjat kif xieraq u l-ftehim tad-delegazzjonijiet għandu jiġi stabbilit biss jekk kien notifikat espliċitament.2. Madankollu, jekk membru tal-Kumitat jitlob li l-miżuri abbozzati jiġu kkonsidrati waqt laqgħa tal-Kumitat, il-proċedura bil-miktub għandha hemmhekk tintemm; il-miżuri proposti għandhom jinġarru għal-laqgħa tal-Kumitat li jkun imiss.Artikolu 10L-Appoġġ lis-SegretarjatIs-servizzi segretarjali tal-Kumitat għandhom jiġu provvduti mill-Kummissjoni.Artikolu 11Minuti u sommarju tar-rapport tal-laqgħatIl-minuti ta’ kull laqgħa għandhom jiġu magħmula taħt il-patroċinju tal-President u għandhom jinkludu l-opinjonijiet espressi fuq il-miżuri proposti u l-posizzjonijiet espressi waqt il-laqgħa. Il-minuti għandhom jintbatu lill-membri tal-Kumitat fil-perjodu ta’ 15-il jum utli.Il-membri tal-Kumitat għandhom jibgħatu il-kummenti kollha bil-miktub li jista’ jkollhom fuq il-minuti lill-President. Il-Kumitat għandu jiġi nfurmat b’dan; jekk ikun hemm xi nuqqas ta’ qbil, l-emenda proposta għandha tiġi diskussa mill-Kumitat. Jekk in-nuqqas ta’ qbil jippersisti, l-emeda proposta għandha tiġi annessa mall-minuti.Artikolu 12Il-Lista ta’ l-Attendenza1. F’kull laqgħa, il-President għandu jagħmel il-lista ta’ l-attendenza li tispeċifika l-awtoritajiet u l-korpi li għalihom jappartjenu il-parteċipanti.2. Il-membri tad-delegazzjonjiet li ma jappartjenux għal awtorita’ jew organizzazzjoni partikolari ta’ Stat Membru għandhom jiffirmaw dikkjarazzjoni fejn jgħidu li l-parteċipazzjoni tagħhom ma’ tqajjem l-ebda kunflitt ta’ interess.Fl-eventwalita’ ta’ kunflitt ta’ interess bħal dan, il-membru konċernat irid jirtira filwaqt li l-punti ta’ l-aġenda relevanti qed jiġu trattati, fuq it-talba tal-President.Artikolu 13Il-Korrispondenza1. Il-Korrespondenza dwar il-Kumitat għandha tiġi indirizzata lill-Kummissjoni, għall-attenzjoni tas-segretarjat tal-Kumitat.2. Il-Korrispondenza indirizzata lill-membri tal-Kumitat mis-segretarjat għandha wkoll tinbgħat lir-Rappreżentant Permanenti ta’ l-Istat Membru konċernat.3. Ħlief f’sitwazzjonijiet eċċezzjonali, il-korrispondenza bejn il-Kummissjoni u l-membri tal-Kumitat għandha tintbat fiż-żewġ direzzjonijiet bil-mezzi kompjuterizzati provvduti għal dak il-għan.Artikolu 14It-Transparenza1. Il-prinċipji u l-kondizzjonijiet li jikkonċernaw l-aċċess pubbliku għad-dokumenti li japplikaw għall-Kummissjoni għandhom jgħoddu għall-Kumitat EDF-OCT. Jekk talba bħal din tiġi mibgħuta lill-Istat Membru, għandu jaġixxi skond l-Artikolu 5 tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni [3].2. Il-proċeduri tal-Kumitat għandhom ikunu kunfidenzali għall-parteċipanti kollha.Artikolu 15Spejjeż biex jiffunzjona l-Kumitat1. L-ispejjeż biex jiffunzjona l-Kumitat, inklużi spejjeż ta’ l-ivvjaġġar għal parteċipant wieħed minn kull Stat Membru, għandhom jiġu mħallsa mill-Kummissjoni.Jekk l-approprazzjoni finanzjarja allokata tippermettiha u fil-limiti ta’ din ta’ l-aħħar, il-Kummissjoni għandha tkopri l-ispejjeż ta’ l-ivvjaġġar ta’ żewġ membri tad-delegazzjoni li jagħmlu talba f’dan is-sens.2. Il-Kummissjoni hija awtorizzata li trodd lura l-ispejjeż ta’ l-akkomodazzjoni u ta’ l-ivjaġġar ta’ l-esperti mistiedna skond l-Artikolu 8(1).3. Il-Kummissjoni għandha tqiegħed għad-dispożizzjoni tal-Kumitat il-bini u r-riżorsi materjali neċessarji għax-xogħol tiegħu.[1] ĠU L 317, 15.12.2000, p. 355.[2] ĠU L 314, 30.11.2001, p. 1.[3] ĠU L 145, 31.05.2001, p. 43.--------------------------------------------------


title: 2005/542/EC: Decision of the European Parliament of 12 April 2005 on the discharge to the Director of the European Agency for Safety and Health at Work in respect of the implementation of its budget for the financial year 2003

text:
Avviż Legali Importanti

|

32005B0542

Official Journal L 196 , 27/07/2005 P. 0086 - 0086 Official Journal 033 E , 09/02/2006 P. 0245 - 0245

		1.European Parliament decision on the discharge to the Director of the European Agency for Safety and Health at Work in respect of the implementation of its budget for the financial year 2003 (N6-0213/2004 — C6-0232/2004 — 2004/2061(DEC))The European Parliament,- having regard to the Court of Auditors' report on the annual accounts of the European Agency for Safety and Health for the financial year 2003, together with the Agency's replies [1],- having regard to the Council's recommendation of 8 March 2005 (6851/2005 — C6-0069/2005),- having regard to the EC Treaty, and in particular Article 276 thereof,- having regard to Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities [2] and in particular Article 185 thereof, and to Council Regulation (EC) No 1654/2003 of 18 June 2003 amending Regulation (EC) No 2062/94 establishing a European Agency for Safety and Health at Work [3] and in particular article 14 thereof,- having regard to Commission Regulation (EC, Euratom) No 2343/2002 of 19 November 2002 on the framework Financial Regulation for the bodies referred to in Article 185 of Council Regulation (EC, Euratom) No 1605/2002 on the Financial Regulation applicable to the general budget of the European Communities [4] and, in particular, Article 94 of Regulation (EC, Euratom) No 2343/2002,- having regard to Rules 70 and 71 of and Annex V to its Rules of Procedure,- having regard to the Report of the Committee on Budgetary Control (A6-0074/2005),1. Gives discharge to the Director of the European Agency for Safety and Health at Work, in respect of the implementation of its budget for the financial year 2003;2. Records its comments in the accompanying resolution;3. Instructs its President to forward this decision and the accompanying resolution to the Director of the European Agency for Safety and Health at Work, the Council, the Commission and the Court of Auditors, and to have them published in the Official Journal of the European Union (L series).[1] OJ C 324, 30.12.2004, p. 1.[2] OJ L 248, 16.9.2002, p. 1.[3] OJ L 245, 29.9.2003, p. 38.[4] OJ L 357, 31.12.2002, p. 72.--------------------------------------------------


title: Id-Deċiżjoni tal-Kummissjoni tas-16 ta’ Diċembru 2002 dwar il-kontinwazzjoni ta’ provi u analiżi komparattivi fil-Komunità rigward it-tnissil u t-tħawwil ta’ materjal ta’ pjanti Prunus domestica skond id-Direttiva tal-Kunsill 92/34/KEETest b’rilevanza għaż-ŻEE

text:
Avviż Legali Importanti

|

32002D0983

Official Journal L 341 , 17/12/2002 P. 0069 - 0069

		Id-Deċiżjoni tal-Kummissjonitas-16 ta’ Diċembru 2002dwar il-kontinwazzjoni ta’ provi u analiżi komparattivi fil-Komunità rigward it-tnissil u t-tħawwil ta’ materjal ta’ pjanti Prunus domestica skond id-Direttiva tal-Kunsill 92/34/KEE(Test b’rilevanza għaż-ŻEE)(2002/983/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 92/34/KEE tat-28 ta’ April 1992 rigward il-marketing ta’ materjal għat-tnissil tal-pjanti tal-frott u ta’ pjanti tal-frott maħsuba għall-produzzjoni tal-frott [1], kif l-aħħar emendata bid-Deċiżjoni tal-Kummissjoni 2002/112/KE [2],Wara li kkunsidrat id-Deċiżjoni tal-Kummissjoni 2001/896/KE tat-12 ta’ Diċembru 2001 li tippreskrivi l-arranġamenti dwar provi u analiżi komparattivi fil-Komunità rigward il-materjal ta’ tnissil ta’ pjanti tal-frott skond id-Direttiva 92/34/KEE [3], u b’mod partikolari l-Artikolu 2 tagħha,Billi:(1) Id-Deċiżjoni 2001/896/KE tippreskrivi l-arranġamenti dwar il-provi u l-analiżi komparattivi li għandhom isiru skond id-Direttiva 92/34/KEE rigward il-Prunus domestica mill-2002 sa’ l-2006.(2) Provi u analiżi imwettqa fl-2002 għandhom jitkomplew fl-2003,IDDEĊIDIET KIF ĠEJ:Artikolu unikuIl-provi u analiżi komparattivi fil-Komunità mibdija fl-2002 rigward il-materjal ta’ tnissil u tħawwil tal-Prunus domestica għandhom jitkomplew fl-2003 skond id-Deċiżjoni 2001/896/KE.Magħmul fi Brussel, nhar is-16 ta’ Diċembru 2002.Għall-KummissjoniDavid ByrneMembru tal-Kummissjoni[1] ĠU L 157,ta’ l- 10.6.1992, p. 10.[2] ĠU L 41, tat-13.2.2002, p. 44.[3] ĠU L 331, tal-15.12.2001, p. 95.--------------------------------------------------


title: 2012/114/UE: Deċiżjoni tal-Kunsill tal- 14 ta’ Frar 2012 dwar il-pożizzjoni li għandha tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ fir-rigward tat-talba għal deroga tad-WTO fuq il-preferenzi kummerċjali awtonomi addizzjonali mogħtija mill-Unjoni Ewropea lill-Pakistan

text:
               24.2.2012

               MT

               Il-Ġurnal Uffiċjali tal-Unjoni Ewropea

               L 52/2

         DEĊIŻJONI TAL-KUNSILL
   tal-14 ta’ Frar 2012
   dwar il-pożizzjoni li għandha tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ fir-rigward tat-talba għal deroga tad-WTO fuq il-preferenzi kummerċjali awtonomi addizzjonali mogħtija mill-Unjoni Ewropea lill-Pakistan
   (2012/114/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta li saret mill-Kummissjoni Ewropea,
   Billi:

               (1)

               L-Unjoni attwalment qiegħda fil-proċess li tadotta leġiżlazzjoni biex tagħti preferenzi kummerċjali awtonomi addizzjonali lill-Pakistan. Fin-nuqqas ta’ deroga mill-obbligi tal-Unjoni skont il-paragrafu 1 tal-Artikolu I u l-Artikolu XIII tal-Ftehim Ġenerali dwar it-Tariffi u l-Kummerċ tal-1994 (GATT 1994), safejn hu possibbli, ikun jeħtieġ li t-trattament ipprovdut minn dawk il-preferenzi kummerċjali awtonomi addizzjonali jiġi estiż għall-Membri l-oħra kollha tal-Organizzazzjoni Dinjija tal-Kummerċ (WTO). Għaldaqstant huwa xieraq li tintalab deroga mill-paragrafu 1 tal-Artikolu I u l-Artikolu XIII GATT 1994, safejn hu possibbli, skont il-paragrafu 3 tal-Artikolu IX tal-Ftehim Marrakesh li jistabbilixxi l-Organizzazzjoni Dinjija tal-Kummerċ.

               (2)

               L-Unjoni ressqet tali talba għal deroga fit-18 ta’ Novembru 2010, u rrivedietha fis-26 ta’ Ottubru 2011 u d-19 ta’ Jannar 2012, u li l-Kunsill Ġenerali tad-WTO għandu jiddiskutiha.

               (3)

               Għaldaqstant, huwa xieraq li tiġi stabbilita pożizzjoni meħuda mill-Unjoni fil-Kunsill Ġenerali tad-WTO dwar din it-talba,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ hija li tapprova d-deroga tad-WTO fuq preferenzi kummerċjali awtonomi addizzjonali mogħtija mill-Unjoni Ewropea lill-Pakistan
   Din il-pożizzjoni għandha tiġi espressa mill-Kummissjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta’ Frar 2012.

            Għall-Kunsill

            Il-President

         M. LIDEGAARD


title: 2013/792/UE: Deċiżjoni tal-Kunsill tas- 16 ta’ Diċembru 2013 dwar it-tnedija ta' skambju awtomatizzat ta' data fir-rigward ta' data dattiloskopika fil-Finlandja

text:
               21.12.2013

               MT

               Il-Ġurnal Uffiċjali tal-Unjoni Ewropea

               L 349/103

         DEĊIŻJONI TAL-KUNSILL
   tas-16 ta’ Diċembru 2013
   dwar it-tnedija ta' skambju awtomatizzat ta' data fir-rigward ta' data dattiloskopika fil-Finlandja
   (2013/792/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (1), b'mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI (2), b'mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Taħt il-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, korpi, uffiċċji u aġenziji tal-Unjoni adottati qabel id-dħul fis-seħħ tat-Trattat ta' Lisbona huma ppreservati sa meta dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Konsegwentement, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta' dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta' rapport ta' evalwazzjoni bbażat fuq kwestjonarju. Fir-rigward tal-iskambju awtomatizzat ta' data f'konformità mal-Kapitolu 2 tad-Deċiżjoni 2008/615/ĠAI, ir-rapport ta' evalwazzjoni għandu jiġi bbażat fuq żjara ta' evalwazzjoni u prova pilota.

               (4)

               Taħt il-punt 1.1 tal-Kapitolu 4 tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta' Ħidma rilevanti tal-Kunsill jikkonċerna kull wieħed mill-iskambji awtomatizzati ta' data u għandu jintwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta' data.

               (5)

               Il-Finlandja lestiet il-kwestjonarju dwar il-protezzjoni tad-data u l-kwestjonarju dwar l-iskambju ta' data dattiloskopika.

               (6)

               Saret b'suċċess prova pilota mill-Finlandja mal-Awstrija.

               (7)

               Saret żjara ta' evalwazzjoni fil-Finlandja u sar rapport dwar iż-żjara ta' evalwazzjoni mill-iskwadra ta' evalwazzjoni Awstrijaka li ntbagħat lill-Grupp ta' Ħidma rilevanti tal-Kunsill.

               (8)

               Ġie ppreżentat lill-Kunsill rapport ta' evalwazzjoni ġenerali, li jagħti sintesi tar-riżultati tal-kwestjonarju, taż-żjara ta' evalwazzjoni u tal-prova pilota fir-rigward tal-iskambju ta' data dattiloskopika,

         ADOTTA DIN ID-DEĊIŻJONI:
   Artikolu 1
   Għall-finijiet ta' tiftix awtomatizzat ta' data dattiloskopika, il-Finlandja implimentat b'mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali taħt l-Artikolu 9 ta' dik id-Deċiżjoni mill-jum tad-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta’ Diċembru 2013.

            Għall-Kunsill

            Il-President

         V. JUKNA

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: Id-Deċiżjoni tal-Kumitat Eżekuttiv tat-22 ta' Diċembru 1994 dwar id-dħul fis-seħħ tal-Konvenzjoni li timplimenta l-Ftehim ta' Schengen tad-19 ta' Ġunju 1990 (SCH/Com-ex (94)29 rev. 2)

text:
Avviż Legali Importanti

|

41994D0029

Official Journal L 239 , 22/09/2000 P. 0130 - 0132

		Id-Deċiżjoni tal-Kumitat Eżekuttivtat-22 ta' Diċembru 1994dwar id-dħul fis-seħħ tal-Konvenzjoni li timplimenta l-Ftehim ta' Schengen tad-19 ta' Ġunju 1990(SCH/Com-ex (94)29 rev. 2)IL-KUMITAT EŻEKUTTIV,Wara li kkunsidra l-Artikolu 2 tal-Konvenzjoni li timplimenta l-Ftehim ta' Schengen,Wara li kkunsidra l-Artikolu 131 tal-Konvenzjoni hawn fuq imsemmija,Wara li kkunsidra l-Artikolu 132 tal-Konvenzjoni hawn fuq imsemmija,Wara li kkunsidra l-Artikolu 139(2) flimkien mal-paragrafi 1 u 2 tad-Dikjarazzjoni Konġunta I dwar l-Artikolu 139 li jinstabu fl-Att Finali tal-Konvenzjoni fuq imsemmija,IDDEĊIEDA DAN LI ĠEJ:Il-Konvenzjoni li timplimenta l-Ftehim ta' Schengen (minn issa 'l quddiem imsejħa "l-Konvenzjoni") għandha tapplika b'mod irreversibbli:1. Dħul fis-seħħ tar-regoli u r-regolamentiIl-Konvenzjoni għandha tidħol fis-seħħ fl-intier tagħha nhar is-26 ta' Marzu ta' l-1995 għall-Istati Firmatarji tal-bidu, li huma l-Belġju, il-Ġermanja, Franza, il-Lussemburgu u l-Olanda u l-Istati aderenti, Spanja u l-Portugall.Minn dik id-data 'l quddiem id-disposizzjonijiet kollha tal-Konvenzjoni għandhom japplikaw għar-relazzjonijiet bejn il-Partijiet Kontraenti ta' Schengen bi qbil mad-deċiżjoni tal-Kumitat Eżekuttiv, partikolarment dawk relatati ma':- it-tneħħija tal-kontrolli fuq il-persuni fil-fruntieri interni, partikolarment bit-tneħħija ta' l-ostakoli għal u r-restrizzjonijiet tat-traffiku fuq it-toroq li jaqsmu l-fruntieri interni(SCH/Com-ex (94)1 rev. 2),- L-introduzzjoni u l-applikazzjoni ta' l-arranġamenti ta' Schengen fl-ajruporti u l-ajrudromi(SCH/Com-ex (94)17 rev. 4),- it-twettiq tal-kontrolli fil-fruntieri esterni u l-miżuri sabiex titjieb aktar is-sigurtà fil-fruntieri(SCH/Com-ex (93)4 rev. 2 corr [1]; SCH/Com-ex (94)decl. 8 corr [2]; SCH/Com-ex (94)12 [3]; SCH/Com-ex (94)16 rev.; SCH/Com-ex (94)23 rev [4],- il-politika komuni dwar il-viżas(SCH/Com-ex (93)6 [5]; SCH/Com-ex (93)7 [6]; SCH/Com-ex (93)19 [7]; SCH/Com-ex (93)24; SCH/Com-ex (93)21; SCH/Com-ex (94)15 rev.; SCH/Com-ex (94)2; SCH/Com-ex (94)5 [8]; SCH/Com-ex (94)6 [9]; SCH/Com-ex (94)7 [10]; SCH/Com-ex (94)20 rev. [11]; SCH/Com-ex (94)24) [12],- il-ġlieda kontra t-traffiku illegali tad-droga narkotika u ta' sustanzi psikotropiċi(SCH/Com-ex (93)9; SCH/Com-ex (94)28 rev.),- responsabbiltà sabiex jiġu eżaminati l-applikazzjonijiet għall-ażil(SCH/Com-ex (93)15 corr. [13]; SCH/Com-ex (94)3 [14]; SCH/Com-ex (94)11 [15],- assistenza ġudizzjarja reċiproka internazzjonali(SCH/Com-ex (93)14).Għandha tiġi adottata deċiżjoni f'data aktar 'il quddiem ghall-Istati l-oħra li aderew għall-Konvenzjoni, li huma l-Italja u l-Greċja, hekk kif ikunu soddisfaw il-pre-kondizzjonijiet neċessarji sabiex tidħol fis-seħħ il-Konvenzjoni.2. Dikjarazzjoni li s-Sistema ta' Informazzjoni ta' Schengen (SIS) taħdem— SIS għandha tiġi dikjarata li taħdem u li hija aċċessibbli għall-awtoritajiet intitolati li jikkonsultaw direttament id-dettalji li jinsabu fiha fis-26 ta' Marzu 1995.Il-Manwal Sirene SCH/Com-ex (93)8 [16] li jissupplimenta s-SIS għandu japplika għal kollox b'effett min dik id-data.B'konsegwenza tal-konklużjonijiet tar-rapport mill-Kumitat tat-Tmexxija tas-SIS, il-Kumitat ta' l-Eżekuttiv jikkunsidra li s-SIS għandha tkun tista' taħdem f'dik id-data u li d-data nazzjonali eżistenti tiġi meqjusa bħala essenzjali fi ħdan it-tifsira tad-dikjarazzjoni tat-18 ta' Ottubru 1993 (SCH/Com-ex (93)decl. 1 [17] li jkunu ġew iddaħħlu fis-sistema bi qbil mad-dikjarazzjoni tiegħu tas-27 ta' Ġunju 1994 (SCH/Com-ex (94)decl. 4 rev. 2).Minn dik id-data l-Awtorità Superviżorja Konġunta msemmija taħt l-Artikolu 115 tal-Konvenzjoni għandha tieħu l-funzjonijiet tagħha.Id-disposizzjonijiet tal-Konvenzjoni dwar il-protezzjoni tad-data għandhom japplikaw fl-intier tagħhom. Il-Kumitat Eżekuttiv jirreferi għan-notifikazzjoni mill-Awtorità Superviżorja Konġunta Provviżorja għall-protezzjoni tad-dettalji li l-Partijiet Kontraenti jkunu temmew b'suċċess l-eżamijiet ghall-protezzjoni ta' l-informazzjoni meħtieġa biex tibda titħaddem is-SIS.3. L-arranġamenti għall-perjodu preparatorju (22 ta' Diċembru ta' l-1994 sas-26 ta' Marzu ta' l-1995)Il-Kumitat Eżekuttiv talab li l-Partijiet Kontraenti li jkunu temmew b'suċċess l-eżamijiet għandhom jadottaw il-miżuri li ġejjin qabel is-26 ta' Marzu 1995:- sabiex jikkonsolidaw f'termini ta' organizzazzjoni u rizorsi umani l-miżuri neċessarji għall-applikazzjoni sħiħa tar-regoli ta' Schengen, partikolarment fl-oqsma tal-koperazzjoni konsulari, ġudizzjarja u tal-pulizija kif ukoll il-ġlieda kontra d-droga narkotika; biex ikomplu jiżguraw li l-impjegati kompetenti jiġu mħarrġa fl-applikazzjoni tar-regoli u r-regolamenti ta' Schengen.- biex jitlestew preparazzjonijiet f'termini ta' riżorsi tekniċi, ta' organizzazzjoni u umani bil-għan li n-N.SIS tidħol f‘operazzjoni fir-relazzjoni għas-C.SIS u biex jitlestew il-preparazzjonijiet għall-użu finali tas-sistema mill-persuna.Il-Kumitat Eżekuttiv għandu jagħti struzzjonijiet lill-Kumitat tat-Tmexxija tas-SIS f'ħin tajjeb qabel id-data fuq imsemmija li s-SIS hija lesta biex titħaddem fit-termini ta' riżorsi tekniċi, ta' organizzazzjoni u umani.Il-Kumitat Eżekuttiv għandu jitlob lill-Istati Kontraenti sabiex jikkonfermaw li s-sistema hija aċċessibbli għall-awtoritajiet intitolati sabiex jiġu konsultati direttament, li jkunu digà ġew notifikati lill-Kumitat Eżekuttiv(SCH.SIS (94)18 rev. 3).Il-Kumitat Eżekuttiv jitlob lill-Partijiet Kontraenti biex idaħħlu b'mod retroattiv data oħra dwar il-persuni jew oġġetti li tmur lil hinn mid-data li hija meqjusa bħala essenzjali (SCH/Com-ex (94)decl. 4 rev. 2 [18]. Il-bażi tat-tagħrif għandha tiġi emendata l-ħin kollu.Il-Kumitat Eżekuttiv isejjaħ lill-Partijiet Kontraenti sabiex jiżgura li l-linji ta' l-ajruplani jagħmlu l-bidliet neċessarji għall-moviment liberu tal-persuni sa mhux aktar tard mill-bidliet fit-titjiriet skedati għas-26 ta' Marzu 1995 u li l-operaturi ta' l-ajruport iwettqu l-miżuri provduti għal dan il-għan fid-deċiżjoni dwar l-introduzzjoni u l-applikazzjoni ta' l-arranġamenti ta' Schengen fl-ajruporti u ajrudromi (SCH/Com-ex(94)17 rev.4) u jinħolqu l-pre-kondizzjonijiet organizzazzjonali u tekniċi neċessarja għall-moviment liberu tal-persuni sa dik id-data.Il-Partijiet Kontraenti huma mitluba jinfurmaw lil-linji ta' l-ajru u l-operaturi ta' l-ajruport dwar dan malajr kemm jista' jkun.4. L-organizzazzjoni ta' l-applikazzjoni tal-Konvenzjoni wara li din tidħol fis-seħħ, partikolarment fil-fażi tal-bidu ta' l-applikazzjoniL-iskop ta' l-implimentazzjoni tal-Konvenzjoni huwa sabiex tiġi mtejba s-sigurtà taċ-ċittadini fl-Ewropa filwaqt li jinħolqu l-pre-kondizzjonijiet neċessarji sabiex jinkiseb il-moviment liberu tal-persuni fi ħdan it-tifsira ta' l-Artiklu 7a tat-Trattat li jistabbilixxi l-Komunità Ewropea.Il-Kumitat Eżekuttiv għalhekk qiegħed jagħti importanza partikolari lill-fazi tal-bidu ta' l-applikazzjoni tal-Konvenzjoni fl-intier tagħha matul l-ewwel tliet xhur wara s-26 ta' Marzu 1995.Kull Parti Kontraenti għandha tkun responsabbli għall-applikazzjoni tal-Konvenzjoni, partikolarment għat-tneħħija tal-kontrolli fil-fruntieri interni matul il-fażi tal-bidu ta' l-applikazzjoni. Il-Partijiet Kontraenti għandhom iżommu lil xulxin informati, għandhom jikkonsultaw meta jkun neċessarju u għandhom jaħdmu b'koperazzjoni mill-viċin.Bil-għan li jinħoloq strument neċessarju għall-amministrazzjoni tal-Konvenzjoni, il-Kumitat Eżekuttiv b'dan qiegħed jiddeċiedi li jwaqqaf struttura permanenti ta' insegwiment furmata mill-Grupp Ċentrali eżistenti u mill-gruppi ta' u s-sotto-gruppi ħidma tiegħu.Il-Kumitat Eżekuttiv għandu jagħti struzzjonijiet lill-istruttura permanenti ta' insegwiment matul il-fażi tal-bidu ta' l-applikazzjoni sabiex issegwi partikolarment mill-viċin l-applikazzjoni tar-regoli u regolamenti ta' Schengen, sabiex jiġu identifikati, analizzati u solvuti f'qasir żmien il-problemi tekniċi u, jekk ikun neċessarju, jittieħdu l-miżuri bil-għan li jkun hemm applikazzjoni aktar effettiva tal-Konvenzjoni.Il-Kumitat Eżekuttiv ta istruzzjonijiet lill-Presidenza sa mill-1 ta' Jannar 1995 sabiex tipprepara x-xogħol ta' din l-istruttura li ssegwi u sabiex tiżgura b'mod partikolari li l-gruppi tax-xogħol jidentifikaw id-diffikultajiet u jsibu soluzzjoni mingħajr dewmien.Matul il-perjodu tal-bidu tat-tliet xhur li fih ssir l-applikazzjoni, il-gruppi tax-xogħol ta' l-istruttura ta' insegwiment għandhom jiltaqgħu regolarment u kemm ikun hemm bżonn.Jekk ikun hemm bżonn li jittieħdu xi deċiżjonijiet urġenti f'każijiet partikolari, il-Grupp Ċentrali jista' jlaqqa' laqgħa selettiva mingħajr avviż minn qabel bħala l-kumitat li jsegwi. Il-Kumitat li jsegwi għandu jkun iffurmat jew mill-kapijiet tad-delegazzjoni ta' kull Parti Kontraenti jew minn uffiċjal ta' grad għoli maħtur minn kull Parti Kontraenti megħjun minn rappreżentanti ta' gruppi tax-xogħol li għandhom jiġu kkonsultati sabiex isolvu l-problemi li jistgħu jinqalghu.Fuq talba waħda mill-Partijiet Kontraenti, il-Grupp Ċentrali għandu ukoll jagħmel analiżi ġenerali tad-diffikultajiet li jinqalgħu u għandu jipproponi soluzzjonijiet flimkien mal-gruppi tax-xogħol u mas-sotto-gruppi.F'każ ta' nuqqas ta' qbil fi ħdan il-Grupp Ċentrali, il-kwistjoni għandha tiġi riferita lill-Kumitat Eżekuttiv. F'dan ir-rigward, il-Partijiet Kontraenti konċernati għandhom jingħataw l-opportunità li jagħtu opinjoni dwar il-konklużjonijiet tagħhom.Kull Parti Kontraenti tista' wkoll titlob lill-Grupp Ċentrali sabiex jevalwa s-sitwazzjonijiet li jkunu inqalgħu fuq it-territorju nazzjonali tiegħu.Il-Grupp Ċentrali għandu - sa tliet xhur wara li l-Konvenzjoni tkun daħlet fis-seħħ - jagħti rapport preliminari lill-Kumitat ta' l-Eżekuttiv li jitratta t-tħaddim tas-SIS, l-effiċjenza tal-kontrolli mal-fruntieri esterni, l-effiċjenza tal-ġlieda kontra d-drogi narkotiċi u r-riżultati tal-koperazzjoni bejn il-pulizja u dik ġudizzjarja.Il-Grupp Ċentrali għandu jagħti rapport ġenerali lill-Kumitat Eżekuttiv sal-31 ta' Marzu 1996.Bonn, it-22 ta' Diċembru 1994.Il-PresidentBernd Schmidbauer[1] Ara SCH/Com-ex (99)13.[2] Dan id-dokument m'għandux jittieħed fl-acquis.[3] Ara SCH/Com-ex (99)13.[4] Ara SCH/Com-ex (99)13.[5] Dan id-dokument m'għandux jittieħed fl-acquis.[6] Ara SCH/Com-ex (99)13.[7] Dan id-dokument m'għandux jittieħed fl-acquis.[8] Ara SCH/Com-ex (99)13.[9] Ara SCH/Com-ex (99)13.[10] Ara SCH/Com-ex (99)13.[11] Ara SCH/Com-ex (99)13.[12] Ara SCH/Com-ex (99)13.[13] Disposizzjonijiet ta' l-"Ażil" meħuda mill-Protokoll ta' Bonn (SCH/Com-ex (94)3).[14] Disposizzjonijiet ta' l-"Ażil" meħuda mill-Protokoll ta' Bonn (SCH/Com-ex (94)3).[15] Disposizzjonijiet ta' l-"Ażil" meħuda mill-Protokoll ta' Bonn (SCH/Com-ex (94)3).[16] Sostitwit minn SCH/Com-ex (99)5.[17] Dan id-dokument m'għandux jittieħed fl-acquis.[18] Dan id-dokument m'għandux jittieħed fl-acquis.--------------------------------------------------


title: Direttiva (UE) 2016/1112 tal-Parlament Ewropew u tal-Kunsill tas-6 ta' Lulju 2016 dwar l-għoti ta' assistenza makrofinanzjarja ulterjuri lit-Tuneżija

text:
               9.7.2016

               MT

               Il-Ġurnal Uffiċjali tal-Unjoni Ewropea

               L 186/1

         DIRETTIVA (UE) 2016/1112 TAL-PARLAMENT EWROPEW U TAL-KUNSILL
   tas-6 ta' Lulju 2016
   dwar l-għoti ta' assistenza makrofinanzjarja ulterjuri lit-Tuneżija
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 212(2) tiegħu,
   Wara li kkunsidraw il-proposta mill-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Filwaqt li jaġixxu skont il-proċedura leġiżlattiva ordinarja (1),
   Billi:

               (1)

               Ir-relazzjonijiet bejn l-Unjoni Ewropea (l-“Unjoni”) u r-Repubblika tat-Tuneżija (“it-Tuneżija”) qegħdin jiżviluppaw fi ħdan il-qafas tal-Politika Ewropea tal-Viċinat (PEV). It-Tuneżija kienet l-ewwel pajjiż tal-Mediterran li ffirmat il-Ftehim ta' Assoċjazzjoni (2) mal-Unjoni fis-17 ta' Lulju 1995, li daħal fis-seħħ fl-1 ta' Marzu 1998. Taħt dak il-Ftehim, it-Tuneżija ffinalizzat it-tneħħija tat-tariffi għall-prodotti industrijali fl-2008, biex b'hekk saret l-ewwel pajjiż Mediterranju li daħal f'żona ta' kummerċ ħieles mal-Unjoni. Id-djalogu politiku bilaterali u l-kooperazzjoni ekonomika bilaterali komplew jiżviluppaw fi ħdan il-qafas tal-Pjanijiet ta' Azzjoni tal-PEV, li l-aktar reċenti jkopri l-perijodu 2013-2017.

               (2)

               Wara r-revoluzzjoni u t-tkeċċija tal-President Ben Ali fl-14 ta' Jannar 2011, l-ewwel elezzjonijiet ħielsa u demokratiċi seħħew fit-Tuneżija fit-23 ta' Ottubru 2011. Ġiet adottata Kostituzzjoni ġdida f'Jannar 2014 u l-elezzjonijiet parlamentari u presidenzjali saru matul ir-raba' trimestru tal-2014, bi sforzi miftiehma mill-atturi politiċi ewlenin biex jipproċedu bir-riformi lejn sistema kompletament demokratika.

               (3)

               B'mod parallel ma' dan il-proċess ta' transizzjoni politika, l-ekonomija Tuneżina ġiet affettwata minn taqlib domestiku kontinwu, instabbiltà reġjonali (inkluż l-impatt tal-kunflitti fil-Libja) u ambjent internazzjonali dgħajjef (partikolarment fl-Unjoni, is-sieħeb kummerċjali prinċipali tat-Tuneżija). Dawk l-iżviluppi sfavorevoli dgħajfu sostanzjalment il-prestazzjoni tat-tkabbir tagħha, kif ukoll il-pożizzjonijiet fiskali u tal-bilanċ tal-pagamenti.

               (4)

               Mill-2011 'l hawn, wara l-bidliet politiċi fit-Tuneżija, l-Unjoni esprimiet l-impenn inekwivokabbli tagħha li tappoġġja lit-Tuneżija fil-proċess ta' riforma ekonomika u politika tagħha. Hija żiedet l-appoġġ finanzjarju tagħha lejn it-Tuneżija, waqt li saħħet il-kooperazzjoni f'ħafna oqsma, inkluża s-soċjetà ċivili, is-sistema elettorali, is-sigurtà, l-iżvilupp reġjonali u r-riformi soċjali u ekonomiċi. Barra minn hekk, offriet il-possibbiltà li jiġi konkluż ftehim dwar Żona ta' Kummerċ Ħieles Approfondita u Komprensiva, li n-negozjati tiegħu tnedew f'Ottubru 2014.

               (5)

               F'dan il-kuntest ekonomiku u finanzjarju diffiċli, l-awtoritajiet tat-Tuneżija u l-Fond Monetarju Internazzjonali (FMI) ftiehmu, f'April 2013, dwar Arranġament mhux prekawzjonarju ta' Riżerva għal tliet snin ta' 1 146 miljun (Dritt Speċjali ta' Prelevament) bħala appoġġ għall-programm ta' aġġustament ekonomiku u ta' riforma tat-Tuneżija, li ġie sussegwentement estiż sa tmiem l-2015. B'kollox, inġibdu USD 1 500 miljun taħt il-programm tal-FMI wara li tlestew sitt reviżjonijiet tal-programm.

               (6)

               F'Awwissu 2013, it-Tuneżija talbet assistenza makrofinanzjarja kumplimentari mill-Unjoni. Bi tweġiba għal dan, f'Mejju 2014 ġiet adottata deċiżjoni li tipprovdi assistenza makrofinanzjarja ta' EUR 300 miljun fil-forma ta' self (AMF-I) (3). Il-Memorandum ta' Qbil li jiddefinixxi l-kondizzjonijiet ta' politika relatati mal-AMF-I daħal fis-seħħ fl-4 ta' Marzu 2015. Wara l-implimentazzjoni tal-miżuri maqbula ta' politika, l-ewwel porzjon ta' AMF-I inħareġ fis-7 ta' Mejju 2015 u t-tieni porzjon inħareġ fl-1 ta' Diċembru 2015.

               (7)

               L-Unjoni għamlet EUR 524 miljun disponibbli f'għotjiet għall-perijodu 2011-2015 taħt il-programm ta' kooperazzjoni regolari tagħha, biex tappoġġa l-aġenda ta' riforma ekonomika u politika tat-Tuneżija. Barra minn hekk, ġew allokati EUR 155 miljun lit-Tuneżija fl-2011-2013 taħt il-programm “Appoġġ għas-sħubija, ir-riformi u t-tkabbir inklużiv” (SPRING) u EUR 122 miljun ġie allokat fl-2014-2015 taħt il-programm “Ġeneriku”. Barra minn hekk, il-Bank Ewropew tal-Investiment ipprovda self fl-ammont ta' EUR 1 338 miljun mill-2011 'l hawn.

               (8)

               Fl-2015, l-ekonomija tat-Tuneżija kienet affettwata b'mod sinifikanti minn diversi attakki terroristiċi li kellhom fil-mira taħghom industriji ewlenin tal-ekonomija, bħat-turiżmu u t-trasport, u kellhom l-għan li jfixklu l-konsolidazzjoni tat-transizzjoni politika tagħha. Dawk l-attakki ħallew impatt negattiv fuq l-irkupru ekonomiku li t-Tuneżija kienet bdiet tesperjenza. Flimkien mal-instabbiltà reġjonali persistenti (inkluża l-attivazzjoni mill-ġdid tal-kunflitt Libjan), u l-ambjent ekonomiku globali u Ewropew li għadu dgħajjef, dawk l-avvenimenti aggravaw il-bilanċ tal-pagamenti u l-pożizzjonijiet fiskali diġà dgħajfa tat-Tuneżija. Dan irriżulta f'diskrepanzi finanzjarji esterni kif ukoll baġitarji sinifikanti.

               (9)

               F'dan il-kuntest ta' sfida, l-Unjoni rriaffermat l-impenn tagħha li tappoġġa lit-Tuneżija fil-proċess ta' riforma ekonomika u politika tagħha. B'mod partikolari, dan l-impenn ġie espress fil-konklużjonijiet tal-laqgħa tal-Kunsill ta' Assoċjazzjoni bejn l-Unjoni u t-Tuneżija f'Marzu 2015, kif ukoll wara l-attakk terroristiku f'Ġunju 2015 qrib Sousse, fil-konklużjonijiet tal-Kunsill tal-20 ta' Lulju 2015. L-appoġġ politiku u ekonomiku mill-Unjoni lill-proċess ta' riforma tat-Tuneżija huwa konsistenti mal-politika tal-Unjoni għan-Nofsinhar tar-reġjun Mediterranju, kif stabbilit fil-kuntest tal-PEV.

               (10)

               Wara d-deterjorazzjoni tas-sitwazzjoni ekonomika u finanzjarja tat-Tuneżija, il-FMI u t-Tuneżija bdew diskussjonijiet dwar arranġament suċċessur ta' ammont akbar, li jista' jieħu l-forma ta' Assistenza Finanzjarja Addizzjonali (“il-programm tal-FMI”) u x'aktarx ikopri perijodu ta' erba' snin, li jibda fir-rebbiegħa tal-2016. Il-programm il-ġdid tal-FMI jkollu l-għan li jtaffi d-diffikultajiet għal żmien qasir fil-livell tal-bilanċ tal-pagamenti filwaqt li jinkoraġġixxi l-implimentazzjoni ta' miżuri ta' aġġustament b'saħħithom.

               (11)

               F'Awwissu 2015, fid-dawl tas-sitwazzjoni ekonomika u l-prospett ekonomiku li kienu sejrin għall-agħar, it-Tuneżija talbet għal aktar assistenza makrofinanzjarja mill-Unjoni.

               (12)

               Minħabba li t-Tuneżija hija pajjiż kopert mill-PEV, għandha tkun ikkunsidrata bħala eliġibbli biex tirċievi l-assistenza makrofinanzjarja mill-Unjoni.

               (13)

               L-assistenza makrofinanzjarja mill-Unjoni għandha tkun strument finanzjarju eċċezzjonali ta' appoġġ mingħajr irbit u mhux speċifikata għall-bilanċ tal-pagamenti, bl-għan li tindirizza l-ħtiġijiet finanzjarji esterni immedjati tal-benefiċjarju u għandha tirfed l-implimentazzjoni ta' programm ta' politika li fih miżuri qawwija ta' riforma strutturali u ta' aġġustament immedjat maħsuba biex itejbu l-pożizzjoni tal-bilanċ tal-pagamenti fuq perijodu ta' żmien qasir.

               (14)

               Minħabba li għad hemm diskrepanza sinifikanti fil-finanzjament estern residwu tal-bilanċ tal-pagamenti tat-Tuneżija lil hinn mir-riżorsi pprovduti mill-FMI u minn istituzzjonijiet multilaterali oħrajn, l-assistenza makrofinanzjarja tal-Unjoni li għandha tingħata lit-Tuneżija, fiċ-ċirkostanzi eċċezzjonali attwali, qed titqies bħala tweġiba xierqa għat-talba tat-Tuneżija għall-appoġġ tal-istabilizzazzjoni ekonomika, flimkien mal-programm tal-FMI. L-assistenza makrofinanzjarja tal-Unjoni għandha tgħin lill-istabbilizzazzjoni ekonomika u lill-aġenda ta' riforma strutturali tat-Tuneżija, filwaqt li tissupplimenta r-riżorsi magħmula disponibbli taħt l-arranġament finanzjarju tal-FMI.

               (15)

               L-assistenza makrofinanzjarja tal-Unjoni għandu jkollha l-għan li tappoġġa l-irkupru tas-sitwazzjoni finanzjarja esterna sostenibbli tat-Tuneżija biex b'hekk tappoġġa l-iżvilupp ekonomiku u soċjali tagħha.

               (16)

               Id-determinazzjoni tal-ammont tal-assistenza makrofinanzjarja tal-Unjoni hija bbażata fuq valutazzjoni kwantitattiva kompleta tal-ħtiġijiet ta' finanzjament estern residwu tat-Tuneżija, u tqis il-kapaċità tagħha ta' awtofinanzjament bir-riżorsi proprji, partikolarment ir-riżervi internazzjonali għad-dispożizzjoni tagħha. L-assistenza makrofinanzjarja tal-Unjoni għandha tikkomplimenta l-programmi u r-riżorsi pprovduti mill-FMI u l-Bank Dinji. Id-determinazzjoni tal-ammont tal-assistenza tqis ukoll il-kontribuzzjonijiet finanzjarji mistennija mingħand donaturi multilaterali u l-ħtieġa li tiġi żgurata l-kondiviżjoni ġusta tal-piż bejn l-Unjoni u donaturi oħrajn, kif ukoll l-implimentazzjoni diġà eżistenti tal-istrumenti ta' finanzjament esterni l-oħrajn tal-Unjoni fit-Tuneżija u l-valur miżjud tal-involviment ġenerali tal-Unjoni.

               (17)

               Il-Kummissjoni għandha tiżgura li l-assistenza makrofinanzjarja tal-Unjoni tkun legalment u sostanzjalment konformi mal-prinċipji, l-objettivi u l-miżuri ewlenin meħuda fl-oqsma differenti tal-azzjoni esterna u ta' linji ta' politika oħrajn rilevanti tal-Unjoni.

               (18)

               L-assistenza makrofinanzjarja tal-Unjoni għandha tappoġġa l-politika esterna tal-Unjoni lejn it-Tuneżija. Is-servizzi tal-Kummissjoni u s-Servizz Ewropew għall-Azzjoni Esterna għandhom jaħdmu flimkien mill-qrib matul l-operazzjoni ta' assistenza makrofinanzjarja kollha bl-għan li jikkoordinaw il-politika esterna tal-Unjoni u li jiżguraw il-konsistenza tagħha.

               (19)

               L-assistenza makrofinanzjarja tal-Unjoni għandha tappoġġa l-impenn tat-Tuneżija fir-rigward tal-valuri kondiviżi mal-Unjoni, fosthom id-demokrazija, l-istat tad-dritt, il-governanza tajba, ir-rispett għad-drittijiet tal-bniedem, l-iżvilupp sostenibbli u t-tnaqqis tal-faqar, kif ukoll l-impenn tagħha lejn il-prinċipji ta' kummerċ miftuħ, ibbażat fuq regoli u ġust.

               (20)

               Prekondizzjoni għall-għoti tal-assistenza makrofinanzjarja tal-Unjoni għandha tkun li t-Tuneżija tirrispetta l-mekkaniżmi demokratiċi effettivi, inklużi sistema parlamentari b'diversi partiti, u l-istat tad-dritt, u tiggarantixxi r-rispett għad-drittijiet tal-bniedem. Barra minn hekk, l-objettivi speċifiċi tal-assistenza makrofinanzjarja tal-Unjoni għandhom ikunu li jssaħħu l-effiċjenza, it-trasparenza u r-responsabbiltà fis-sistemi tal-ġestjoni tal-finanzi pubbliċi fit-Tuneżija, u għandhom jipromwovu r-riformi strutturali li għandhom l-għan li jappoġġaw it-tkabbir sostenibbli u inklussiv, il-ħolqien tal-impjiegi u l-konsolidazzjoni fiskali. Kemm it-twettiq tal-prekondizzjonijiet kif ukoll il-kisba ta' dawk l-objettivi għandhom jiġu ssorveljati regolarment mill-Kummissjoni u mis-Servizz Ewropew għall-Azzjoni Esterna.

               (21)

               Biex ikun żgurat li l-interessi finanzjarji tal-Unjoni konnessi mal-assistenza makrofinanzjarja tal-Unjoni jiġu mħarsa b'mod effiċjenti, it-Tuneżija għandha tieħu miżuri xierqa fir-rigward tal-prevenzjoni u l-ġlieda kontra l-frodi, il-korruzzjoni u kull irregolarità oħra marbuta mal-assistenza. Barra minn hekk, għandu jiġi previst li l-Kummissjoni twettaq verifiki u li l-Qorti tal-Awdituri twettaq il-kontrolli kontabilistiċi.

               (22)

               L-iżborż tal-assistenza makrofinanzjarja tal-Unjoni huwa mingħajr preġudizzju għas-setgħat tal-Parlament Ewropew u tal-Kunsill, bħala awtorità baġitarja.

               (23)

               L-ammonti li għandhom jiġu pprovduti meħtieġa għall-assistenza makrofinanzjarja għandhom ikunu konsistenti mal-approprjazzjonijiet baġitarji definiti fil-qafas finanzjarju pluriennali.

               (24)

               L-assistenza makrofinanzjarja tal-Unjoni għandha tiġi ġestita mill-Kummissjoni. Sabiex ikun żgurat li l-Parlament Ewropew u l-Kunsill ikunu jistgħu jsegwu l-implimentazzjoni ta' din id-Deċiżjoni, il-Kummissjoni għandha tinfurmahom regolarment bl-iżviluppi marbutin mal-assistenza u tipprovdilhom id-dokumenti rilevanti.

               (25)

               Sabiex jiġu żgurati kondizzjonijiet uniformi għall-implimentazzjoni ta' din id-Deċiżjoni, il-Kummissjoni għandha tingħata s-setgħat ta' implimentazzjoni. Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (4).

               (26)

               L-assistenza makrofinanzjarja tal-Unjoni għandha tkun soġġetta għal kondizzjonijiet ta' politika ekonomika, li għandhom jiġu stabbiliti f'Memorandum ta' Qbil. Sabiex jiġu żgurati kondizzjonijiet uniformi għall-implimentazzjoni u għal raġunijiet ta' effiċjenza, il-Kummissjoni għandha tingħata s-setgħa li tinnegozja dawn il-kondizzjonijiet mal-awtoritajiet Tuneżini taħt is-superviżjoni tal-kumitat tar-rappreżentanti tal-Istati Membri skont ir-Regolament (UE) Nru 182/2011. Skont dan ir-Regolament, bħala regola ġenerali għandha tapplika l-proċedura konsultattiva fil-każijiet kollha ħlief kif previst f'dan ir-Regolament. Meta jiġi kkunsidrat l-impatt potenzjalment importanti tal-assistenza ta' aktar minn EUR 90 miljun, huwa xieraq li l-proċedura ta' eżami tintuża għal operazzjonijiet li jeċċedu dak il-limitu. Meta jitqies l-ammont ta' assistenza makrofinanzjarja tal-Unjoni lit-Tuneżija, il-proċedura ta' eżami għandha tapplika għall-adozzjoni tal-Memorandum ta' Qbil, u għal kwalunkwe tnaqqis, suspensjoni jew tħassir tal-assistenza,

         ADOTTAW DIN ID-DEĊIŻJONI:
   Artikolu 1
   1.   L-Unjoni għandha tagħmel assistenza makrofinanzjarja ta' ammont massimu ta' EUR 500 miljun disponibbli għat-Tuneżija (l-“assistenza makrofinanzjarja tal-Unjoni”), bil-ħsieb li tappoġġa l-istabbilizzazzjoni ekonomika tat-Tuneżija u aġenda ta' riforma sostantiva. L-assistenza għandha tikkontribwixxi biex tkopri l-ħtiġijiet tal-bilanċ tal-pagamenti tat-Tuneżija kif identifikat fil-programm tal-FMI.
   2.   L-ammont sħiħ tal-assistenza makrofinanzjarja tal-Unjoni għandu jiġi pprovdut lit-Tuneżija fil-forma ta' self. Il-Kummissjoni għandha tingħata s-setgħa, f'isem l-Unjoni, li tissellef il-fondi meħtieġa mis-swieq kapitali jew minn istituzzjonijiet finanzjarji u li ssellifhom lit-Tuneżija. Is-self għandu jkollu maturità medja massima ta' 15-il sena.
   3.   L-iżborż tal-assistenza makrofinanzjarja tal-Unjoni għandu jiġi ġestit mill-Kummissjoni b'mod konsistenti mal-ftehimiet jew l-arranġamenti milħuqa bejn l-FMI u t-Tuneżija, u mal-prinċipji u l-objettivi prinċipali tar-riformi ekonomiċi stabbiliti fil-Ftehim ta' Assoċjazzjoni UE-Tuneżija. Il-Kummissjoni għandha tinforma regolarment lill-Parlament Ewropew u lill-Kunsill bl-iżviluppi fir-rigward tal-assistenza makrofinanzjarja tal-Unjoni, inklużi l-iżborżi tagħha, u għandha tipprovdi lil dawk l-istituzzjonijiet bid-dokumenti rilevanti fi żmien xieraq.
   4.   L-assistenza makrofinanzjarja tal-Unjoni għandha ssir disponibbli għal perijodu ta' sentejn u nofs, li jibda mill-ewwel jum wara d-dħul fis-seħħ tal-Memorandum ta' Qbil imsemmi fl-Artikolu 3(1).
   5.   Jekk il-ħtiġijiet ta' finanzjament tat-Tuneżija jonqsu b'mod fundamentali matul il-perijodu tal-iżborż tal-assistenza makrofinanzjarja tal-Unjoni meta mqabbla mal-projezzjonijiet inizjali, il-Kummissjoni, filwaqt li taġixxi f'konformità mal-proċedura ta' eżami msemmija fl-Artikolu 7(2), għandha tnaqqas l-ammont tal-assistenza jew tissospendiha jew tħassarha.
   Artikolu 2
   1.   Prekondizzjoni għall-għoti tal-assistenza makrofinanzjarja tal-Unjoni tkun li t-Tuneżija tirrispetta l-mekkaniżmi demokratiċi effettivi, inklużi sistema parlamentari b'diversi partiti, u l-istat tad-dritt, u tiggarantixxi r-rispett lejn id-drittijiet tal-bniedem.
   2.   Il-Kummissjoni u s-Servizz Ewropew għall-Azzjoni Esterna għandhom jimmonitorjaw li l-prekondizzjoni mniżżla fil-paragrafu 1 tiġi sodisfatta matul iċ-ċiklu tal-ħajja sħiħ tal-assistenza makrofinanzjarja tal-Unjoni.
   3.   Il-paragrafi 1 u 2 għandhom jiġu applikati skont id-Deċiżjoni tal-Kunsill 2010/427/UE (5).
   Artikolu 3
   1.   Il-Kummissjoni, skont il-proċedura ta' eżami msemmija fl-Artikolu 7(2), għandha tiftiehem mal-awtoritajiet tat-Tuneżija dwar politika ekonomika u kondizzjonijiet finanzjarji definiti b'mod ċar, ikkonċentrati fuq riformi strutturali u finanzi pubbliċi sodi, li l-assistenza makrofinanzjarja tal-Unjoni għandha tkun soġġetta għalihom, li għandhom jiġu stabbiliti f'Memorandum ta' Qbil (“il-Memorandum ta' Qbil”). Il-politika ekonomika u l-kondizzjonijiet finanzjarji stabbiliti fil-Memorandum ta' Qbil għandhom ikunu konsistenti mal-ftehimiet jew qbil imsemmija fl-Artikolu 1(3), inklużi l-programmi ta' aġġustament makroekonomiku u ta' riforma strutturali implimentati mit-Tuneżija bl-appoġġ tal-FMI.
   2.   Il-kondizzjonijiet imsemmija fil-paragrafu 1 għandhom jimmiraw, b'mod partikolari, li jtejbu l-effiċjenza, it-trasparenza u r-responsabbiltà tas-sistemi ta' ġestjoni tal-finanzi pubbliċi fit-Tuneżija, inkluż għall-użu tal-assistenza makrofinanzjarja tal-Unjoni. Il-progress rigward il-ftuħ reċiproku tas-suq, l-iżvilupp ta' kummerċ ġust u bbażat fuq ir-regoli u prijoritajiet oħrajn fil-kuntest tal-politika esterna tal-Unjoni għandhom ukoll jitqiesu b'mod debitu fit-tfassil tal-miżuri ta' politika. Il-progress fil-ksib ta' dawn l-objettivi għandu jiġi mmonitorjat regolarment mill-Kummissjoni.
   3.   It-termini finanzjarji dettaljati tal-assistenza makrofinanzjarja tal-Unjoni għandhom jiġu stipulati fi Ftehim dwar is-Self li għandu jintlaħaq bejn il-Kummissjoni u l-awtoritajiet Tuneżini.
   4.   Il-Kummissjoni għandha tivverifika f'intervalli regolari li l-kondizzjonijiet imsemmijin fl-Artikolu 4(3) jibqgħu jiġu sodisfatti, inkluż jekk il-linji ta' politika ekonomika tat-Tuneżija jkunux f'konformità mal-objettivi tal-assistenza makrofinanzjarja tal-Unjoni. Hija u tagħmel dan, il-Kummissjoni għandha tikkoordina mill-qrib mal-FMI u mal-Bank Dinji u, fejn ikun meħtieġ, mal-Parlament Ewropew u l-Kunsill.
   Artikolu 4
   1.   Soġġetta għall-kondizzjonijiet tal-paragrafu 3, l-assistenza makrofinanzjarja tal-Unjoni għandha tkun disponibbli mill-Kummissjoni fi tliet ħlasijiet parzjali ta' self. Id-daqs ta' kull ħlas parzjali għandu jiġi stabbilit fil-Memorandum ta' Qbil.
   2.   L-ammonti tal-assistenza makrofinanzjarja tal-Unjoni għandhom ikunu pprovduti, fejn meħtieġ, skont ir-Regolament tal-Kunsill (KE, Euratom) Nru 480/2009 (6).
   3.   Il-Kummissjoni għandha tiddeċiedi dwar l-iżborż tal-ħlasijiet parzjali soġġetti għat-twettiq tal-kondizzjonijiet kollha li ġejjin:

               (a)

               il-prekondizzjoni stipulata fl-Artikolu 2;

               (b)

               rekord sodisfaċenti kontinwa fl-implimentazzjoni ta' programm ta' politika li fih miżuri ta' aġġustament u ta' riforma strutturali b'saħħithom appoġġat minn arranġament ta' kreditu mill-FMI mhux prekawzjonarju; u

               (c)

               l-implimentazzjoni sodisfaċenti tal-politika ekonomika u tal-kondizzjonijiet finanzjarji miftehma fil-Memorandum ta' Qbil.

         L-iżborż tat-tieni ħlas parzjali m'għandux, fil-prinċipju, isir qabel tliet xhur wara li jsir l-ewwel ħlas parzjali. L-iżborż tat-tielet ħlas parzjali m'għandux, fil-prinċipju, isir qabel tliet xhur wara li jsir it-tieni ħlas parzjali.
   4.   Fejn il-kondizzjonijiet tal-ewwel subparagrafu tal-paragrafu 3 ma jiġux sodisfatti b'mod kontinwu, il-Kummissjoni għandha tissospendi jew tikkanċella temporanjament l-iżborż tal-assistenza makrofinanzjarja tal-Unjoni. F'tali każijiet, hija għandha tinforma lill-Parlament Ewropew u lill-Kunsill dwar ir-raġunijiet għal din is-sospensjoni jew il-kanċellazzjoni.
   5.   L-assistenza makrofinanzjarja tal-Unjoni titħallas lill-Bank Ċentrali tat-Tuneżija. Soġġetti għad-dispożizzjonijiet li għandhom jiġu miftiehma fil-Memorandum ta' Qbil, inkluża konferma tal-ħtiġijiet finanzjarji baġitarji residwi, il-fondi tal-Unjoni jistgħu jiġu ttrasferiti lill-Ministeru tal-Finanzi tat-Tuneżija bħala l-benefiċjarju aħħari.
   Artikolu 5
   1.   L-operazzjonijiet ta' għoti u teħid b'self marbutin mal-assistenza makrofinanzjarja tal-Unjoni jsiru fil-munita tal-euro bl-użu tal-istess data tal-valur u ma għandhomx jinvolvu lill-Unjoni fit-trasformazzjoni tal-maturitajiet, jew jesponuha għal xi riskju marbut mar-rata tal-kambju jew mar-rata tal-imgħax, jew għal xi riskju kummerċjali ieħor.
   2.   Fejn iċ-ċirkostanzi jippermettu, u jekk it-Tuneżija titlob dan, il-Kummissjoni tista' tieħu l-passi meħtieġa biex tiżgura li tiddaħħal klawżola dwar ir-rimborż bikri fit-termini u l-kondizzjonijiet tas-self u li din tkun appoġġata minn klawżola korrispondenti fit-termini u l-kondizzjonijiet tal-operazzjonijiet ta' teħid b'self.
   3.   Fejn iċ-ċirkostanzi jippermettu titjib fir-rata tal-imgħax tas-self u jekk it-Tuneżija titlob dan, il-Kummissjoni tista' tiddeċiedi li tiffinanzja mill-ġdid it-teħid b'self inizjali kollu jew parti minnu jew tista' tirristruttura l-kondizzjonijiet finanzjarji korrispondenti. L-operazzjonijiet ta' finanzjament mill-ġdid jew ta' ristrutturar għandhom isiru f'konformità mal-paragrafi 1 u 4 u ma għandux ikollhom l-effett li jestendu l-maturità tat-teħid b'self ikkonċernat jew li jżidu l-ammont ta' kapital pendenti fid-data tal-finanzjament mill-ġdid jew tar-ristrutturar.
   4.   L-ispejjeż kollha tal-Unjoni li jkunu relatati mal-operazzjonijiet ta' għoti u teħid b'self skont din id-Deċiżjoni għandhom jitħallsu mit-Tuneżija.
   5.   Il-Kummissjoni għandha tinforma lill-Parlament Ewropew u lill-Kunsill dwar l-iżviluppi fl-operazzjonijiet imsemmija fil-paragrafi 2 u 3.
   Artikolu 6
   1.   L-assistenza makrofinanzjarja tal-Unjoni għandha tiġi implimentata skont ir-Regolament (UE, Euratom) Nru 966/2012 tal-Parlament Ewropew u tal-Kunsill (7) u r-Regolament ta' Delega tal-Kummissjoni (UE) Nru 1268/2012 (8).
   2.   L-implimentazzjoni tal-assistenza makrofinanzjarja tal-Unjoni għandha tkun taħt ġestjoni diretta.
   3.   Il-Ftehim dwar is-Self imsemmi fl-Artikolu 3(3) għandu jkun fih dispożizzjonijiet:

               (a)

               li jiżguraw li t-Tuneżija tivverifika regolarment li l-finanzjament ipprovdut mill-baġit tal-Unjoni ntuża kif suppost, li din tieħu miżuri xierqa biex tipprevjeni l-irregolaritajiet u l-frodi u, jekk ikun meħtieġ, tieħu azzjoni legali biex tirkupra kwalunkwe fondi pprovduti skont din id-Deċiżjoni li jkunu ġew approprjati ħażin;

               (b)

               li jiżguraw il-protezzjoni tal-interessi finanzjarji tal-Unjoni, b'mod partikolari billi jipprevedu miżuri speċifiċi f'dak li jikkonċerna l-prevenzjoni ta', u l-ġlieda kontra l-frodi, il-korruzzjoni u kwalunkwe irregolarità oħra li taffettwa l-assistenza makrofinanzjarja tal-Unjoni, f'konformità mar-Regolament tal-Kunsill (KE, Euratom) Nru 2988/95 (9), ir-Regolament tal-Kunsill (Euratom, KE) Nru 2185/96 (10) u r-Regolament (UE, Euratom) Nru 883/2013 tal-Parlament Ewropew u tal-Kunsill (11);

               (c)

               li jawtorizzaw espressament lill-Kummissjoni, inkluż lill-Uffiċċju Ewropew Kontra l-Frodi, jew lir-rappreżentanti tiegħu li jwettqu verifiki, inklużi verifiki u spezzjonijiet fuq il-post;

               (d)

               li jawtorizzaw espressament lill-Kummissjoni u lill-Qorti tal-Awdituri li jagħmlu awditjar matul u wara l-perijodu ta' disponibbiltà tal-assistenza makrofinanzjarja tal-Unjoni, inkluż awditjar ta' dokumenti u awditjar fuq il-post, bħal pereżempju valutazzjonijiet operazzjonali;

               (e)

               li jiżguraw li l-Unjoni tkun intitolata għal ħlas lura bikri tas-self meta jkun stabbilit li, fir-rigward tal-ġestjoni tal-assistenza makrofinanzjarja tal-Unjoni, it-Tuneżija tkun ħadet sehem f'xi att ta' frodi jew ta' korruzzjoni jew f'xi attività illegali oħra li tkun ta' detriment għall-interessi finanzjarji tal-Unjoni.

         4.   Qabel l-implimentazzjoni tal-assistenza makrofinanzjarja tal-Unjoni, il-Kummissjoni għandha tivvaluta, permezz ta' valutazzjoni operazzjonali, is-solidità tal-arranġamenti finanzjarji tat-Tuneżija, il-proċeduri amministrattivi, u l-mekkaniżmi ta' kontroll interni u esterni li huma rilevanti għall-assistenza.
   Artikolu 7
   1.   Il-Kummissjoni għandha tiġi megħjuna minn Kumitat. Dak il-kumitat għandu jkun kumitat skont it-tifsira tar-Regolament (UE) Nru 182/2011.
   2.   Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
   Artikolu 8
   1.   Sat-30 ta' Ġunju ta' kull sena, il-Kummissjoni għandha tibgħat lill-Parlament Ewropew u lill-Kunsill rapport dwar l-implimentazzjoni ta' din id-Deċiżjoni fis-sena ta' qabel, inkluża evalwazzjoni ta' dik l-implimentazzjoni. Ir-rapport għandu:

               (a)

               jeżamina l-progress li jkun sar fl-implimentazzjoni tal-assistenza makrofinanzjarja tal-Unjoni;

               (b)

               jivvaluta s-sitwazzjoni ekonomika u l-prospetti tat-Tuneżija, kif ukoll il-progress li jkun sar fl-implimentazzjoni tal-miżuri ta' politika msemmija fl-Artikolu 3(1);

               (c)

               jindika r-rabta bejn il-kondizzjonijiet tal-politika ekonomika stipulati fil-Memorandum ta' Qbil, il-prestazzjoni ekonomika u fiskali attwali tat-Tuneżija u d-deċiżjonijiet tal-Kummissjoni li tiżborża l-ħlasijiet parzjali tal-assistenza makrofinanzjarja tal-Unjoni.

         2.   Sa mhux aktar tard minn sentejn wara li jiskadi l-perijodu ta' disponibbiltà msemmi fl-Artikolu 1(4), il-Kummissjoni għandha tibgħat rapport ta' evalwazzjoni ex-post lill-Parlament Ewropew u lill-Kunsill, li jivvaluta r-riżultati u l-effiċjenza tal-assistenza makrofinanzjarja kompleta tal-Unjoni u sa liema punt din ikkontribwiet għall-għanijiet tal-assistenza.
   Artikolu 9
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Strasburgu, is-6 ta' Lulju 2016.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         I. KORČOK

      (1)  Il-Pożizzjoni tal-Parlament Ewropew tat-8 ta' Ġunju 2016 (għadha mhijiex ippubblikata fil-Ġurnal Uffiċjali) u d-Deċiżjoni tal-Kunsill tal-24 ta' Ġunju 2016.

      (2)  Il-Ftehim Ewro-Mediterranju li jistabbilixxi assoċazzjoni bejn il-Komunitajiet Ewropej u l-Istati Membri tagħhom, minn naħa l-waħda, u r-Repubblika tat-Tuneżija, min-naħa l-oħra (ĠU L 278, 21.10.2005, p. 9).

      (3)  Id-Deċiżjoni Nru 534/2014/UE tal-Parlament Ewropew u tal-Kunsill tas — 15 ta' Mejju 2014 li tipprovdi għajnuna makrofinanzjarja lir-Repubblika tat-Tuneżija (ĠU L 151, 21.5.2014, p. 9).

      (4)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).

      (5)  Id-Deċiżjoni tal-Kunsill 2010/427/UE tas-26 ta' Lulju 2010 li tistabbilixxi l-organizzazzjoni u l-funzjonament tas-Servizz Ewropew għall-Azzjoni Esterna (ĠU L 201, 3.8.2010, p. 30).

      (6)  Ir-Regolament tal-Kunsill (KE, Euratom) Nru 480/2009 tal-25 ta' Mejju 2009 li jistabbilixxi Fond ta' Garanzija għall-azzjonijiet esterni (ĠU L 145, 10.6.2009, p. 10).

      (7)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni Ewropea u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

      (8)  Ir-Regolament Delegat tal-Kummissjoni (UE) Nru 1268/2012 tad-29 ta' Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

      (9)  Ir-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni tal-interessi finanzjarji tal-Komunità Ewropea (ĠU L 312, 23.12.1995, p. 1).

      (10)  Ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2).

      (11)  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta' Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

      Dikjarazzjoni konġunta mill-Parlament Ewropew u l-Kunsill
      Din id-Deċiżjoni hija adottata mingħajr preġudizzju għad-Dikjarazzjoni Konġunta adottata flimkien mad-Deċiżjoni 778/2013/UE tal-Parlament Ewropew u tal-Kunsill li tipprovdi assistenza makrofinanzjarja ulterjuri lill-Ġeorġja, li għandha tibqa' titqies bħala l-bażi għad-deċiżjonijiet kollha tal-Parlament Ewropew u tal-Kunsill li jipprovdu assistenza makrofinanzjarja lil pajjiżi u territorji terzi.


title: Deċiżjoni tal-Kunsill (PESK) 2015/236 tat- 12 ta' Frar 2015 li temenda d-Deċiżjoni 2010/413/PESK dwar miżuri restrittivi kontra l-Iran

text:
               14.2.2015

               MT

               Il-Ġurnal Uffiċjali tal-Unjoni Ewropea

               L 39/18

         DEĊIŻJONI TAL-KUNSILL (PESK) 2015/236
   tat-12 ta' Frar 2015
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1), u b'mod partikolari l-Artikolu 23 tagħha,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni 2010/413/PESK.

               (2)

               Id-Deċiżjoni 2010/413/PESK tippermetti, inter alia, l-eżekuzzjoni ta' obbligi previsti f'kuntratti konklużi qabel it-23 ta' Jannar 2012 jew f'kuntratti anċillari meħtieġa għall- eżekuzzjoni ta' tali obbligi meta l-provvista ta' żejt mhux maħdum u prodotti petroliferi Iranjani jew ir-rikavat miksub mill-provvista tagħhom ikunu għar-rimbors ta' ammonti pendenti fir-rigward ta' kuntratti konklużi qabel it-23 ta' Jannar 2012 dovuti lil persuni jew entitajiet fit-territorji tal-Istati Membri jew taħt il-ġurisdizzjoni tagħhom, fejn dawk il-kuntratti jipprevedu speċifikament tali rimborsi.

               (3)

               Id-Deċiżjoni 2010/413/PESK tipprevedi wkoll li l-miżuri tal-iffriżar tal-assi stabbiliti f'dik id-Deċiżjoni ma japplikawx għal atti u transazzjonijiet imwettqa fir-rigward tal-entitajiet elenkati fl-Anness II għal dik id-Deċiżjoni sa fejn neċessarju għall-eżekuzzjoni, sal-31 ta' Diċembru 2014, tal-obbligi rilevanti.

               (4)

               Il-Kunsill iqis li dik l-eżenzjoni għandha tiġi estiża sat-30 ta' Ġunju 2015.

               (5)

               Hija meħtieġa azzjoni ulterjuri mill-Unjoni sabiex jiġu implimentati miżuri previsti f'din id-Deċiżjoni.

               (6)

               Permezz tas-sentenza tagħha tat-12 ta' Diċembru 2013 fil-Kawża T-58/12, il-Qorti Ġenerali tal-Unjoni Ewropea annullat id-deċiżjoni tal-Kunsill li Gholam Golparvar, Ghasem Nabipour, Mansour Eslami, Mohamad Talai, Mohammad Fard, Alireza Ghezelayagh, Hassan Zadeh, Mohammad Pajand, Ahmad Sarkandi, Seyed Rasool u Ahmad Tafazoly jiġu inklużi fil-lista ta' persuni u entitajiet soġġetti għal miżuri restrittivi li tinsab fl-Anness II għad-Deċiżjoni 2010/413/PESK.

               (7)

               Gholam Golparvar għandu jerġa' jiġi inkluż fil-lista ta' persuni u entitajiet soġġetti għal miżuri restrittivi, abbażi ta' dikjarazzjoni ġdida tar-raġunijiet.

               (8)

               Permezz tas-sentenza tagħha tat-3 ta' Lulju 2014 fil-Kawża T-565/12, il-Qorti Ġenerali tal-Unjoni Ewropea annullat id-deċiżjoni tal-Kunsill li National Iranian Tanker Company tiġi inkluża fil-lista ta' persuni u entitajiet soġġetti għal miżuri restrittivi li tinsab fl-Anness II għad-Deċiżjoni 2010/413/PESK.

               (9)

               National Iranian Tanker Company għandha terġa' tiġi inkluża fil-lista ta' persuni u entitajiet soġġetti għal miżuri restrittivi, abbażi ta' dikjarazzjoni ġdida tar-raġunijiet.

               (10)

               Id-Deċiżjoni 2010/413/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu 20(14) tad-Deċiżjoni tal-Kunsill 2010/413/PESK huwa sostitwit b'dan li ġej:

      “14.   Il-paragrafi 1 u 2 ma għandhomx japplikaw għal atti u transazzjonijiet imwettqa fir-rigward ta' entitajiet elenkati fl-Anness II safejn neċessarju għall-eżekuzzjoni, sat-30 ta' Ġunju 2015, tal-obbligi kif imsemmi fl-Artikolu 3c(2) sakemm dawk l-atti u t-transazzjonijiet ma jkunux ġew awtorizzati minn qabel, każ b'każ, mill-Istat Membru rilevanti. L-Istat Membru rilevanti għandu jinforma lill-Istati Membri l-oħra u lill-Kummissjoni bl-intenzjoni tiegħu li jagħti awtorizzazzjoni.”

   Artikolu 2
   L-Anness II għad-Deċiżjoni 2010/413/PESK huwa emendat kif indikat fl-Anness għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-12 ta' Frar 2015.

            Għall-Kunsill

            Il-President

         E. RINKĒVIČS

      (1)  ĠU L 195, 27.7.2010, p. 39.

      ANNESS

                  I.

                  L-entità elenkata hawn taħt hija inkluża fil-lista li tinsab fil-Parti I tal-Anness II għad-Deċiżjoni 2010/413/PESK:
                  I.   Persuni u entitajiet involuti f'attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.

                  B.   Entitajiet

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              140.

                              National Iranian Tanker Company (NITC)

                                          35 East Shahid Atefi Street, Africa Ave., 19177 Tehran, P.O. Box: 19395-4833,

                                          Tel. +98 21 23801,

                                          Posta elettronika: info@nitc-tankers.com; l-uffiċċji mad-dinja kollha

                              National Iranian Tanker Company tipprovdi appoġġ finanzjarju lill-Gvern tal-Iran permezz tal-azzjonisti tagħha l-Fond Statali Iranjan għall-Irtirar, l-Organizzazzjoni Iranjana tas-Sigurtà Soċjali, u l-Fond għall-Irtirar u t-Tfaddil ta' Ħaddiema fl-Industrija taż-Żejt, li huma entitajiet ikkontrollati mill-Istat. Barra minn hekk, NITC hija wieħed mill-ikbar operaturi ta' trasportaturi taż-żejt mhux maħdum fid-dinja u wieħed mill-ikbar trasportaturi taż-żejt mhux maħdum Iranjan. Għaldaqstant, NITC tipprovdi appoġġ loġistiku lill-Gvern tal-Iran billi tittrasporta ż-żejt Iranjan.

                  II.

                  Il-persuna elenkata hawn taħt hija inkluża fil-lista li tinsab fil-Parti III tal-Anness II għad-Deċiżjoni 2010/413/PESK:
                  III.   Islamic Republic of Iran Shipping Lines (IRISL)

                  A.   Persuna

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              8.

                              Gholam Hossein Golparvar

                              Twieled fit-23 ta' Jannar 1957, Iranjan. Karta tal-Identità nru 4207.

                              Is-Sur Golparvar jaġixxi f'isem IRISL u kumpanniji assoċjati magħha. Kien direttur kummerċjali ta' IRISL, kif ukoll Direttur Amministrattiv u azzjonist ta' SAPID Shipping Company, direttur mhux eżekuttiv u azzjonist ta' HDSL, u azzjonist ta' Rhabaran Omid Darya Ship Management Company, li huma indikati mill-UE bħala kumpanniji li jaġixxu f'isem IRISL.


title: Deċiżjoni tal-Kunsill (PESK) 2017/1386 tal-25 ta' Lulju 2017 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

text:
               26.7.2017

               MT

               Il-Ġurnal Uffiċjali tal-Unjoni Ewropea

               L 194/63

         DEĊIŻJONI TAL-KUNSILL (PESK) 2017/1386
   tal-25 ta' Lulju 2017
   li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina (1), u b'mod partikolari l-Artikolu 3(1) tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-17 ta' Marzu 2014, il-Kunsill adotta d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna.

               (2)

               Fit-13 ta' Marzu 2017, il-Kunsill adotta d-Deċiżjoni (PESK) 2017/445 (2), biex b'hekk ġedded dawk il-miżuri għal sitt xhur oħra.

               (3)

               Il-Kunsill irreveda deżinjazzjoni individwali waħda li tinsab fl-Anness għad-Deċiżjoni 2014/145/PESK. Jenħtieġ li l-entrata li tikkonċerna lil dik il-persuna tiġi emendata.

               (4)

               Jenħtieġ li l-Anness għad-Deċiżjoni 2014/145/PESK jiġi emendat kif meħtieġ,

         ADOTTA DIN ID-DEĊIŻJONI:
   Artikolu 1
   L-Anness għad-Deċiżjoni 2014/145/PESK huwa emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta' Lulju 2017.

            Għall-Kunsill

            Il-President

         M. MAASIKAS

      (1)  ĠU L 78, 17.3.2014, p. 16.

      (2)  Id-Deċiżjoni tal-Kunsill (PESK) 2017/445 tat-13 ta' Marzu 2017 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU L 67, 14.3.2017, p. 88).

      ANNESS
      Fl-Anness għad-Deċiżjoni 2014/145/PESK, taħt l-intestatura “Persuni”, l-entrata Nru 92 hija sostitwita b'dan li ġej:

                     Isem

                     Informazzjoni għall-Identifikazzjoni

                     Raġunijiet

                     Data tal-elenkar

                     “92

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Data tat-Twelid: 15.12.1951
                     Post tat-Twelid: Leningrad (San Pietruburgu).

                     Arkady Rotenberg huwa negozjant Russu prominenti, li għandu rabtiet personali mill-qrib mal-President Putin. Sa minn Marzu 2014, Rotenberg, jew il-kumpanniji tiegħu, irċevew kuntratti Statali li jammontaw għal aktar minn USD 7 biljun. Fl-2015, Rotenberg kien fil-quċċata tal-lista annwali ta' kuntratti tal-gvern f'termini ta' valur, wara li ngħata kuntratti li jiswew 555 biljun rublu mill-Gvern Russu. Ħafna minn dawn il-kuntratti ngħataw mingħajr proċessi kompetittivi formali. Fit-30 ta' Jannar 2015, il-Prim Ministru Dmitry Medvedev iffirma digriet li ta lill-kumpannija Stroygazmontazh ta' Rotenberg kuntratt Statali għall-bini tal-pont ta' Kerch mir-Russja sar-Repubblika Awtonoma tal-Krimea annessa illegalment. Permezz ta' dawn il-kuntratti hu bbenefika finanzjarjament minn persuni Russi li jieħdu d-deċiżjonijiet responsabbli mill-annessjoni tal-Krimea jew għad-destabbilizzazzjoni tal-lvant tal-Ukrajna.
                     Huwa s-sid tal-kumpannija Stroygazmontazh li ngħatat kuntratt Statali għall-bini tal-pont ta' Kerch mir-Russja sar-Repubblika Awtonoma tal-Krimea annessa illegalmentu għalhekk jikkonsolida l-integrazzjoni tagħha fil-Federazzjoni Russa li b'hekk imbagħad tkompli ddgħajjef l-integrità territorjali tal-Ukrajna. Bl-istess mod, f'Jannar 2017, Stroygazmontazh ingħatat kuntratt Statali li jiswa 17-il biljun rublu għall-bini ta' linja ferrovjarja fuq il-pont ta' Kerch li għal darb'oħra tkompli ddgħajjef l-integrità territorjali tal-Ukrajna.
                     Huwa l-president tal-bord tad-diretturi tal-kumpannija tal-pubblikazzjoni Prosvescheniye, li notevolment implimentat il-proġett ‘Lit-Tfal tar-Russja: Indirizz — Krimea’, kampanja ta' relazzjonijiet pubbliċi li tfasslet biex tikkonvinċi lit-tfal tal-Krimea li issa huma ċittadini Russi li jgħixu fir-Russja u b'hekk appoġġat il-politika tal-Gvern Russu li tintegra l-Krimea fir-Russja.

                     30.7.2014”


title: 2009/167/KE: Deċiżjoni tal-Kunsill tas- 26 ta’ Frar 2009 li temenda d-Deċiżjoni tal-Kunsill tas- 27 ta’ Marzu 2000 li tawtorizza lid-Direttur tal-Europol jidħol f’negozjati dwar ftehimiet ma’ Stati terzi u korpi mhux relatati mal-UE

text:
               28.2.2009

               MT

               Il-Ġurnal Uffiċjali tal-Unjoni Ewropea

               L 56/15

         DEĊIŻJONI TAL-KUNSILL
   tas-26 ta’ Frar 2009
   li temenda d-Deċiżjoni tal-Kunsill tas-27 ta’ Marzu 2000 li tawtorizza lid-Direttur tal-Europol jidħol f’negozjati dwar ftehimiet ma’ Stati terzi u korpi mhux relatati mal-UE
   (2009/167/KE)
   IL-KUNSILL TAL-UNJONI EWROPEA,
   Wara li kkunsidra l-Artikolu 42(2), l-Artikolu 10(4) u l-Artikolu 18 tal-Konvenzjoni dwar l-istabbiliment ta’ Uffiċċju Ewropew tal-Pulizija (Konvenzjoni tal-Europol) (1),
   Wara li kkunsidra l-Att tal-Kunsill tat-3 ta’ Novembru 1998 li jistabbilixxi regoli li jirregolaw ir-relazzjonijiet esterni tal-Europol ma’ Stati terzi u korpi mhux relatati mal-Unjoni Ewropea (2), u b’mod partikolari l-Artikolu 2 ta’ dak l-Att,
   Wara li kkunsidra l-Att tal-Kunsill tat-3 ta’ Novembru 1998 li jistabbilixxi regoli li jikkonċernaw ir-riċeviment ta’ informazzjoni mill-Europol mingħand partijiet terzi (3), u b’mod partikolari l-Artikolu 2 ta’ dak l-Att,
   Wara li kkunsidra l-Att tal-Kunsill tat-12 ta’ Marzu 1999 li jadotta r-regoli li jirregolaw it-trasmissjoni ta’ data personali mill-Europol lil Stati terzi u korpi terzi (4), u b’mod partikolari l-Artikoli 2 u 3 ta’ dak l-Att,
   Billi:

               (1)

               Fis-27 ta’ Marzu 2000 il-Kunsill adotta d-Deċiżjoni li tawtorizza lid-Direttur tal-Europol sabiex jidħol f’negozjati dwar ftehimiet ma’ Stati terzi u ma’ korpi mhux relatati mal-UE (5).

               (2)

               Hemm interessi operattivi li jitolbu li l-Indja tiżdied mal-lista ta’ Stati terzi li magħhom id-Direttur tal-Europol huwa awtorizzat jibda negozjati.

               (3)

               Id-Deċiżjoni tas-27 ta’ Marzu 2000 għandha għalhekk tiġi emendata skont dan,

         IDDEĊIEDA KIF ĠEJ:
   Artikolu 1
   Id-Deċiżjoni tas-27 ta’ Marzu 2000 hi hawn emendata kif gej:
   fl-Artikolu 2(1), taħt l-intestatura “Stati Terzi”, l-Istati li ġejjin għandhom jiġu miżjuda mal-lista alfabetika:

               “—

               Indja”.

         Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum wara li tiġi adottata.

      Magħmula fi Brussell, 26 ta’ Frar 2009.

            Għall-Kummissjoni

            Il-President

         I. LANGER

      (1)  ĠU C 316, 27.11.1995, p. 2. Edizzjoni Speċjali bil-Malti Kapitolu 19 Volum 08.

      (2)  ĠU C 26, 30.1.1999, p. 19. Edizzjoni Speċjali bil-Malti Kapitolu 19 Volum 01.

      (3)  ĠU C 26, 30.1.1999, p. 17. Edizzjoni Speċjali bil-Malti Kapitolu 19 Volum 01.

      (4)  ĠU C 88, 30.3.1999, p. 1.

      (5)  ĠU C 106, 13.4.2000, p. 1.


title: 2014/693/UE: Deċiżjoni tal-Kunsill tad- 29 ta' Settembru 2014 li taħtar membru Pollakk fil-Kumitat Ekonomiku u Soċjali Ewropew

text:
               3.10.2014

               MT

               Il-Ġurnal Uffiċjali tal-Unjoni Ewropea

               L 289/21

         DEĊIŻJONI TAL-KUNSILL
   tad-29 ta' Settembru 2014
   li taħtar membru Pollakk fil-Kumitat Ekonomiku u Soċjali Ewropew

      (2014/693/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra l-proposta mill-GvernPollakk,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta' Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2010 sal-20 ta' Settembru 2015 (1).

               (2)

               Konsegwentement għat-tmiem tal-mandat tas-Sinjura Marzena MENDZA-DROZD, sar vakanti siġġu ta' membrufil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur Michal Grzegorz MODRZEJEWSKI huwa b'dan maħtur membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-29 ta' Settembru 2014.

            Għall-Kunsill

            Il-President

         S. GOZI

      (1)  ĠU L 251, 25.9.2010, p. 8.


title: Id-Deċiżjoni tal-Kummissjoni tas-16 ta' Novembru 1999 dwar l-adeżjoni mal-Konvenzjoni tal-1994 dwar is-Sigurtà Nukleari mill-Komunità Ewropea ta' l-Enerġija Atomika (Euratom) (notifikat permezz tad-dokument K(1999) 3223)

text:
Avviż Legali Importanti

|

31999D0819

Official Journal L 318 , 11/12/1999 P. 0020 - 0020

		ID-Deċiżjoni tal-kummissjonitas-16 ta' Novembru 1999dwar l-adeżjoni mal-Konvenzjoni tal-1994 dwar is-Sigurtà Nukleari mill-Komunità Ewropea ta' l-Enerġija Atomika (Euratom)(notifikat permezz tad-dokument K(1999) 3223)(1999/819/Euratom)IL-KUMMISSJONI TAL-KOMUNITAJIET EWROPEJ,Wara li kunsidrat t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 101 tagħha,Wara li kunsidrat id-Deċiżjoni tal-Kunsill tas-7 ta' Diċembru 1998 li tapprova l-adeżjoni tal-Komunità Ewropea ta' l-Enerġija Atomika mal-Konvenzjoni dwar is-Sigurtà Nukleari,Billi l-Istati Membri kollha huma Partijiet Kontrattwanti tal-Konvenzjoni dwar is-Sigurtà Nukleari,Billi l-Komunità Ewropea ta' l-Enerġija Atomika għandha tingħaqad mal-Konvenzjoni dwar is-Sigurtà Nukleari,IDDEĊIDIET KIF ĠEJ:Artikolu 1L-adeżjoni mal-Konvenzjoni dwar is-Sigurtà Nukleari hija b'hekk approvata f'isem il-Komunità Ewropea ta' l-Enerġija Atomika.It-test tal-Konvenzjoni u d-dikjarazzjoni mill-Komunità Ewropea ta' l-Enerġija Atomika skond id-disposizzjonijiet ta' l-Artikolu 30(4)(iii) tal-Konvenzjoni huma mehmuża ma din id-Deċiżjoni.Artikolu 2L-istrumenti ta' l-adeżjoni għandhom ikunu depożitati mad-Direttur-Ġenerali ta' l-Aġenzija Internazzjonali ta' l-Enerġija Atomika, depożitarju tal-Konvenzjoni, fil-jum ta' wara l-adezzjoni ta' din id-Deċiżjoni.Magħmulha fi Brussel, fis-16 ta' Novembru 1999.Għall-KummissjoniMargot WallströmMembru tal-Kummissjoni--------------------------------------------------


title: 2011/775/UE: Deċiżjoni tal-Kunsill Ewropew tat- 23 ta’ Ottubru 2011 li taħtar membru tal-Bord Eżekuttiv tal-Bank Ċentrali Ewropew

text:
               30.11.2011

               MT

               Il-Ġurnal Uffiċjali tal-Unjoni Ewropea

               L 317/33

         DEĊIŻJONI TAL-KUNSILL EWROPEW
   tat-23 ta’ Ottubru 2011
   li taħtar membru tal-Bord Eżekuttiv tal-Bank Ċentrali Ewropew
   (2011/775/UE)
   IL-KUNSILL EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 283(2) tiegħu,
   Wara li kkunsidra l-Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 11.2 tiegħu,
   Wara li kkunsidra r-Rakkomandazzjoni tal-Kunsill tal-Unjoni Ewropea (1),
   Wara li kkunsidra l-opinjoni tal-Parlament Ewropew (2),
   Wara li kkunsidra l-opinjoni tal-Kunsill Governattiv tal-Bank Ċentrali Ewropew (3),
   Billi:

               (1)

               B’ittra datata s-27 ta’ Settembru 2011, il-President tal-Bank Ċentrali Ewropew, is-Sur Jean-Claude TRICHET ħabbar id-deċiżjoni tas-Sur Jürgen STARK li jirriżenja mill-pożizzjoni tiegħu fil-Bord Eżekuttiv qabel tmiem il-kariga tiegħu fil-31 ta’ Mejju 2014, u r-rieda tiegħu li jkompli jżomm il-kariga sal-jum li fih is-suċċessur tiegħu jassumi r-responsabbiltajiet tiegħu. Għaldaqstant jeħtieġ li jinħatar membru ġdid tal-Bord Eżekuttiv tal-Bank Ċentrali Ewropew.

               (2)

               Il-Kunsill Ewropew jixtieq jaħtar lis-Sur Jörg ASMUSSEN li, fil-fehma tiegħu, jissodisfa r-rekwiżiti kollha stabbiliti fl-Artikolu 283(2) tat-Trattat,

         ADOTTA DIN ID-DEĊIŻJONI:
   Artikolu 1
   Is-Sur Jörg ASMUSSEN huwa b’dan maħtur membru tal-Bord Eżekuttiv tal-Bank Ċentrali Ewropew għal kariga ta’ tmien snin mill-1 ta’ Jannar 2012.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta’ Ottubru 2011.

            Għall-Kunsill Ewropew

            Il-President

         H. VAN ROMPUY

      (1)  ĠU L 265, 11.10.2011, p. 29.

      (2)  Opinjoni mogħtija fit-13 ta’ Ottubru 2011.

      (3)  Opinjoni mogħtija fis-6 ta’ Ottubru 2011 (ĠU C 301, 12.10.2011, p. 2).


title: Deċiżjoni tal-Kunsill tal-20 ta’ April 2015 li taħtar żewġ membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għas-Slovakkja

text:
               22.4.2015

               MT

               Il-Ġurnal Uffiċjali tal-Unjoni Ewropea

               C 130/4

         DEĊIŻJONI TAL-KUNSILL
   tal-20 ta’ April 2015
   li taħtar żewġ membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għas-Slovakkja
   (2015/C 130/04)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill tat-22 ta’ Lulju 2003 li tistabbilixxi Kumitat Konsultattiv dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Permezz tad-Deċiżjonijiet tiegħu tat-22 ta’ April 2013 (2), tat-2 ta’ Diċembru 2013 (3), tal-14 ta’ April 2014 (4) u tat-12 ta’ Ġunju 2014 (5), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu mit-22 ta’ April 2013 sat-28 ta’ Frar 2016.

               (2)

               Il-Gvern tas-Slovakkja ppreżenta nomini oħra għal żewġ karigi li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma maħturin bħala membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu li jintemm fit-28 ta’ Frar 2016:
   I.   RAPPREŻENTANTI TAL-ORGANIZZAZZJONIJIET TA’ MIN IĦADDEM

               Pajjiż

               Membru

               Membru supplenti

               Slovakkja

               Is-Sinjura Silvia SUROVÁ
               Is-Sur Štefan PETKANIČ

         Artikolu 2
   Il-membri u l-membri supplenti li għadhom ma ġewx innominati ser jinħatru mill-Kunsill f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta’ April 2015.

            Għall-Kunsill

            Il-President

         Jānis DŪKLAVS

      (1)  Deċiżjoni tal-Kunsill tat-22 ta’ Lulju 2003 li tistabbilixxi Kumitat Konsultattiv dwar is-Sigurtà u s-Saħħa fuq il-Post tax-Xogħol (ĠU C 218, 13.9.2003, p. 1).

      (2)  Deċiżjoni tal-Kunsill tat-22 ta’ April 2013 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol (ĠU C 120, 26.4.2013, p. 7).

      (3)  Deċiżjoni tal-Kunsill tat-2 ta’ Diċembru 2013 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-Kroazja, l-Ungerija, il-Portugall u r-Renju Unit (ĠU C 358, 7.12.2013, p. 3).

      (4)  Deċiżjoni tal-Kunsill tal-14 ta’ April 2014 li taħtar membru u membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-Kroazja (ĠU C 118, 17.4.2014, p. 3) u Deċiżjoni tal-Kunsill tal-14 ta’ April 2014 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-Greċja u r-Rumanija (ĠU C 118, 17.4.2014, p. 4).

      (5)  Deċiżjoni tal-Kunsill tat-12 ta’ Ġunju 2014 li taħtar membru supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għal-Litwanja (ĠU C 182, 14.6.2014, p. 16).


title: 2014/553/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima IV — Il-Qorti tal-Ġustizzja

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/123

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima IV — Il-Qorti tal-Ġustizzja
   (2014/553/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-kontijiet annwali kkonsolidati tal-Unjoni Ewropea għas-sena finanzjarja 2012 (COM(2013) 570 — C7-0276/2013) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll dwar il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2012 skont l-Artikolu 287 tat-Trattat dwar il-Funzjonament tal-Unjoni Ewropew,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0213/2014),

               1.

               Jagħti l-kwittanza lir-Reġistratur tal-Qorti tal-Ġustizzja għall-implimentazzjoni tal-baġit tal-Qorti tal-Ġustizzja għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 56, 29.2.2012.

      (2)  ĠU C 334, 15.11.2013, p. 1.

      (3)  ĠU C 331, 14.11.2013, p. 1.

      (4)  ĠU C 334, 15.11.2013, p. 122.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.


title: Id-Deċiżjoni tal-Grupp Ċentrali tat-22 ta' Marzu 1999 dwar prinċipji ġenerali li jirregolaw il-ħlas ta' informaturi (SCH/C (99)25)

text:
Avviż Legali Importanti

|

41999D0025

Official Journal L 239 , 22/09/2000 P. 0420 - 0420

		Id-Deċiżjoni tal-Grupp Ċentralitat-22 ta' Marzu 1999dwar prinċipji ġenerali li jirregolaw il-ħlas ta' informaturi(SCH/C (99)25)L-informaturi għandhom parti siewja fil-ġlieda kontra l-kriminalità 'l hinn mill-fruntieri, u partikolarment il-kriminalità relatata mad-droga, billi huma normalment igawdu l-fiduċja ta' dawk li jiksru l-liġi u għaldaqstant l-użu ta' persuni bħal dawn jipprovdi opportunità sabiex tinkiseb stampa ġenerali ta' l-attivitajiet ta' organizzazzjonijiet u strutturi kriminali klandestini.Il-Grupp ta' Ħidma dwar id-Droga indirizza din il-materja taħt il-Presidenza Ġermaniża u eżamina l-liġijiet u l-prattiċi li jirrigwardaw il-pagament ta' informaturi f'kull Stat ta' Schengen. Fuq il-bażi tar-riżultat ta' din l-analiżi, il-Grupp ta' Ħidma dwar id-Droga fassal prinċipji gwida ġenerali bbażati fuq ir-riżultat ta' din l-analiżi għall-ħlas ta' informaturi fi flus jew benefiċċji mhux materjali. Dawn il-prinċipji ġenerali għandhom jitqiesu bħala linji gwida li ma jorbtux fl-isfera ta' Schengen u huma maħsuba biex jikkontribwixxu għat-tisħiħ ulterjuri tal-koperazzjoni bejn pulizija u dwana f'dan il-qasam sensittiv. Huma għandhom ukoll iservu ta' gwida potenzali għal dawk l-Istati ta' Schengen li bħalissa jinsabu jabbozzaw jew iwessgħu regolamenti simili.Il-Grupp Ċentrali jirrikonoxxi u japprova l-"Prinċipji ġenerali li jirregolaw il-ħlas lill-informaturi" li m'għandhomx saħħa vinkolanti (Doc. SCH/Stup (98)72 Rev 2), bla ħsara għall-approvazzjoni mill-Kumitat Eżekuttiv.--------------------------------------------------